Predsednik Vučić sa predstavnicima japanske kompanije Nidek | Dunav Televizija\nNaslovna Vesti Predsednik Vučić sa predstavnicima japanske kompanije Nidek\nPredsednik Srbije Aleksandar Vučić izjavio je da je dolazak japanske grupacije Nidek, koja će u Novom Sadu izgraditi fabriku pogonskih motora za električna vozila, veliki dan za Srbiju jer će doprineti razvoju tog grada i cele zemlje, kao i da veruje da je to samo početak većeg dolaska japanskih investitora u Srbiju.\nVučić je, nakon sastanka sa delegacijom japanske grupacije Nidek korporejšen u Predsedništvu Srbije, rekao da je ta investicija “veličanstveni poklon za Srbiju” i zahvalio svima koji su radili na tome.\nNaglasio je da je za Srbiju veoma važno što već ima dva japanska investitora, kako je rekao, na malom prostoru, Tojo Tajers u Inđiji i sada Nidek u Novom Sadu, kao i da dolazak japanskih kompanija samo govori o tome koliko je Srbija dobra destinacija za investicije.\n“Ovo je jedan od projekata koji suštinski menjaju našu zemlju”, naglasio je Vučić i dodao da se na dovođenju Nideka radilo duže vreme.\nDodao je da ga raduje što je Nidek najavio da će od 1,5 milijardi evra investicija, više od pola biti za Srbiju.\n“Samo u prvoj fazi, Nidek će zaposliti 480 ljudi i njihova primanja će biti značajno viša od proseka u Srbiji. Za nas je važno što je to tek početak ulaganja i verujemo da je to tek 10 odsto onoga što će Nidek da uloži u Srbiji”, naglasio je Vučić.\nVučić kaže da će Nidek pored fabrike u Novom Sadu izgraditi i razvojno – istraživački centar (RND) u tom gradu i da će biti potrebno još tehnoloških, elektrotehničkih i mašinskih fakulteta na našim univerzitetima, koliko će biti potrebno inženjera u narednom periodu.\nPredsednik je napomenuo da Nidek u svetu zapošljava čak 120.000 ljudi, koji proizvode elektromotore za gotovo sve u automobilu.\nDodao je da se iznenadio kada je čuo da u jednom automobilu ima čak oko 200 elektromotora, kao i da će glavni proizvod Nideka u fabrici u Novom Sadu biti elektromotor za volane.\nPredsednik je napomenuo da će fabrika Nideka u Novom Sadu još više doći do izražaja do 2025. godine kada u Evropi električni automobili budu odneli pobedu nad “dizelašima” i “benzincima”.\n“To će biti sedma fabrika u Novom Sadu. Uz Kontinental, ovo je šlag na torti, kao i švajcarska kompanija Beri Kalebo”, dodao je Vučić.\nVeliki privredni rast Srbije\nKaže da je preneo predstavnicima Nideka da će za manje od godinu dana biti spojeni Beograd i Novi Sad brzom prugom, kojom će se između ta dva grada putovati za svega pola sata.\n“Ponosan sam na to što sam bio prvi predsednik, posle predednika Tita, koji je mogao da ugosti japanskog premijera u Srbji i nadam se da će sledeći predsednici imati češću priliku za to”, kazao je Vučić i izrazio uverenje da će saradnja dve zemlje biti sve veća.\nDodao je, na kraju obraćanja, da drži za reč direktora Nidek korporacije Đun Sekija za nešto što mu je rekao na sastanku po pitanju planova te kompanije u Srbiji, a što ne sme još javno da saopšti.\nJapanska kompanija “Nidek” donela je odluku da u Novom Sadu gradi fabriku za proizvodnju pogonskih motora za električna vozila, a od 1,5 milijarde evra predviđenih za ulaganja u fabrikama u Evropi, najviše će biti uloženo u Srbiji, rekao je danas predsednik kompanije Đun Seki.\nSeki je izjavio da će pored fabrike Nidek otvoriti i naučni i razvojni centar, zbog čega su u četvrtak potpisali sporazum o saradnji sa Tehničkim fakultetom u Novom Sadu.\nKompanija “Nidek”, dodao je Seki, osnovana je u Kjotu 1973. godine pod vizijom da postane glavni proizvođač elektromotora.\n“To želimo da postignemo i ovde u Srbiji”, naglasio je Seki.\nSeki je rekao da su za otvaranje nove fabrike u Evropi odabrali Srbiju, jer ispunjava sve uslove koji su njima bili važni.\nSeki je rekao da je Srbija sigurno okruženje za ulaganje, dobro je logistički povezana, da ima visokokvalifikovanu radnu snagu, ali i radnike koji dobro znaju engleski jezik, što nije slučaj u pojedinim evropskim zemljama.\nIstiče da su zbog velike tražnje za motorima za električna vozila u Japanu, Kini, SAD i u Evropi, primorani da povećaju industrijske kapacitete i da su za to tražili mesto u istočnoj Evropi gde bi gradili fabriku.\n“Mnoge zemlje su bile u opticaju za otvaranje fabrike, ali nisu sve ispunjavale naše uslove. Nemaju svi kompetentnu radnu snagu, nisu dobro logistički povezani, a Srbija sve to ima, još je i vrlo fleksibilna prema stranim investitorima”, rekao je Seki.\nKao najveću prednost Srbije, Seki je izdvojio to što čak i radnici dobro govore engleski jezik.\n“Ako odemo u Poljsku, Mađarsku, Rumuniju, mnogi ne govore engleski, u Srbiji čak i radnici znaju engleski, što je fantastično”, rekao je Seki.\nPored toga, ističe da je Srbija postala sigurno okruženje za ulaganje, što je, kaže, osnovni uslov za ulaganje.\nSeki navodi da će najveći deo proizvodnje u Srbiji biti namenjen za izvoz u zapadnoevropske zemlje i naglasio da im je izvoz prioritet.\nTakođe, izrazio je očekivanje da će imati efikasnu i konkurentnu proizvodnju i da će moći da proizvode iz Srbije izvoze čak u Severnu Ameriku i Brazil.\nGovoreći o saradnji sa Tehnološkim fakultetom Univerziteta u Novom Sadu, sa kojim je kompanija “Nidek” juče potpisala ugovor, Seki je istakao da bi kompanija na čijem je čelu mogla sa studentima da razvija projekte za veću efikasnost motora, ali i da ih zapošljava kada diplomiraju.\nSaznao je, kaže, da veliki broj studenata iz Srbije kada diplomira odlazi u zapadnu Evropu, što je, navodi, šteta.\n“Oni će moći da se zaposle u Nideku i da na taj način ostanu i da daju doprinos svojoj zemlji”, rekao je Seki.\nTakođe, navodi, u planu je i saradnja između Univerziteta iz Novog Sada i Univerziteta u Kjotu.\n“Mnogi studenti imaju ambiciju da uče u inostranstvu, tako da želimo da studenti iz Japana dođu ovde, ali i da studenti iz Novog Sada uče u Kjotu”, rekao je Seki.\nGradonačelnik Novog Sada Miloš Vučević rekao je da građenje te japanske kompanije za Novi Sad, ali i čitav okrug, znači nova radna mesta i više novca u budžet za puteve, obdaništa, škole.\nVučić se sastao danas u Beogradu sa delegacijom japanske grupacije Nidek Korporejšen(Nidec Corporation) koja u Novom Sadu planira izgradnju fabrike pogonskih motora za električna vozila.\nSastanku sa predsednikom korporacije Nidek Ðun Sekijem prisustvovala je i ministarka privrede Anđelka Atanasković.\nOni su nakon sastanka razmenili Okvirni sporazum između Ministarstva privrede i japanskog Nideka.\nTa japanska grupacija otvorila je juče svoju kancelariju u novosadskom SPENS – u, a pripreme za izgradnju fabrike su u punom jeku.\nU Novom Sadu juče je potpisan i sporazum o strateškom partnerstvu između Nidek korporacije i Fakulteta tehničkih nauka u Novom Sadu.\nTa investicija je u skladu sa “Inicijativom za saradnju sa zapadnim Balkanom” na kojoj japanska vlada trenutno radi u odnosu na našu zemlju i druge regione, te je japanska kompanija dobila veliku podršku i od japanske i od srpske vlade.\nGrad Novi Sad će samo na osnovu kupoprodaje građevinskog zemljišta prihodovati oko milijardu dinara.\nSastanku su prisustvovali predsednik Pokrajinske vlade Igor Mirović, gradonačelnik Novog Sada Miloš Vučević i ambasador Japana Takahiko Kacumata.\nPrethodni tekstJoš 2.732 pozitivno na korona virus\nSledeći tekstMinistar Vulin prisustvovao uvežbavanju pripadnika policije i vojske pred združenu taktičko – pokaznu vežbu „Odgovor 2021“\nTuristička organizacija Novi Sad na Sajmu turizma


Najnoviji sukobi izbili su ispred Starog grada tokom prethodne noći, a bivši izraelski zvaničnik odbrane opisao je atmosferu kao bure baruta spremno da eksplodira u bilo kom trenutku, preneo je britanski list "Gardijan".\nNajmanje 120 ljudi je povređeno, uključujući jednogodišnje dete, a 14 je prebačeno u bolnicu, saopštio je Palestinski Crveni polumesec.\nIzraelska policija je navela da je povređeno 17 policajaca.\nSinoćno nasilje usledilo je dan nakon što je više od 200 Palestinaca povređeno u nasilju kod jerusalimske džamije al-Aksa, trećeg najsvetijeg mesta u islamu.\nIzrael se suočio sa sve većim međunarodnim kritikama zbog snažnog policijskog odgovora i planiranih deložacija.\nBez obzira na to, izraelski premijer Benjamin Netanijahu rekao je da će njegova zemlja nastaviti da gradi u gradu, što se odnosi na jevrejska naselja u većinski palestinskim oblastima koje je Izrael okupirao.\n"Odlučno odbacujemo pritisak da se ne gradi u Jerusalimu," rekao je Netanijahu tokom televizijskog obraćanja.\nTenzije u Jerusalimu porasle su poslednjih dana, pre očekivane izraelske presude koja treba da bude doneta sutra o tome da li vlasti mogu deložirati desetine Palestinaca iz naselja Šeik Džara i dati njihove domove jevrejskim naseljenicima.\nU istočnom Jerusalimu, koji uključuje i Stari grad, Palestinci osećaju sve veću pretnju od doseljenika koji su nastojali da prošire jevrejsko prisustvo kupujući domove, gradeći nove zgrade i deložacijama koje je naložio sud, poput slučaja u Šeik Džara, navodi list.\nStotine hiljada Arapa raseljeno je u tom sukobu, ali ne postoji sličan zakon za Palestince koji su izgubili svoje domove u gradu.\nDans popodne, u svetlu tenzija i nakon zahteva javnog pravobranioca Avičai Mandelblita, Vrhovni sud je pristao da odloži ročište.\nSaopštio je da će ročište biti održano u roku od mesec dana.\nOdlaganje možda neće biti dovoljno za okončanje krize jer će sutra Izraelci obeležiti Dan Jerusalima, slaveći godišnjicu kada su izrelske trupe zauzele čitav grad 1967. godine.


Nikad viđeno, recimo "ne" Juventusu, hože "Kalćopoli 2", derbi pod Vezuvom bez navijača! - Sportske.net\nNikad viđeno, recimo "ne" Juventusu, hože "Kalćopoli 2", derbi pod Vezuvom bez navijača!\nAko plan bude uspeo ovo će zaista biti nezabeležena stvar u istoriji fudbala.\nInterova konačna ponuda na stolu, suze ne pomažu, posvađana "dva oka u glavi"!Ronaldo i Juve? Nisu samo golovi!Marota odbrusio Juventusu: "O Dibali ćemo videti u junu..."Ni šeici, ni Anjeli, ni Abramovič - evo ko je najbogatiji u svetu fudbala!Bosanac umirio duhove - "Nemam razloga da napuštam Torino!"\nOvako na prvi pogled izgleda smešno, ali nije. Pokret je masovan, proširio se vremenom preko društvenih mreža, a ideja se uobličila.\nTrećeg marta utakmica će biti prenošena na pet kontinenata, u 178 zemalja, gledaće je milijardu i po ljudi na televiziji, ali niko na stadionu?!\n"Prazno, reci 'ne' Juventusu" je slogan protesta koji ima mnogo pristalica.\nNije da će meč biti previše bitan jer Napolitanci kasne za Juventusom 13 bodova, pa i da pobede, teško je verovati u preokret.\nOvo je nastavak inicijative "Juventus out" koju su pokrenuli navijači nekoliko klubova nakon dominacije "Bjankonera" u ovoj deceniji. Juventus se optužuje da ponovo koristi sudije i da bi Serija A bila bolja ako oni odu u neku drugu ligu.\n"Hoćete novi Kalćopoli? Ubedite prijatelje da ne dolaze na utakmicu, neka ih dočeka prazan stadion", piše u proglasu koji ima sve više pristalica u Napulju.\nJer oni tvrde da je Serija A nameštena, da je prošle godine Juventus uzeo titulu na suđenje u utakmici protiv Intera koju su okrenuli, sutradan je Napoli izgubio u Firenci, pa je, iako su prethodno pobedili Juve u Torinu opet ostao praznih šaka.\nOrganizatori protesta kažu da je uperen i protiv saveza koji je korumpiran i koji radi u korist Juventusa, videćemo hoće li uspeti u nameri da stadion bude prazan.\nNavijača Juventusa neće biti, zbog problema između dva kluba, postoji zabrana dolaska gostujućih navijača na ovaj meč...


Nema ni naznaka o nastavku sjednice Predstavničkog doma FBiH - Klix.ba\nBiH Nema ni naznaka o nastavku sjednice Predstavničkog doma FBiH\nU Federalnom parlamentu u Sarajevu zasad nema ni naznaka kada će biti nastavljena konstituirajuća sjednica Predstavničkog doma čiji je prvi dio održan 21. novembra.\nTada su verificirani mandati poslanicima u narednom četvorogodišnjem sazivu, ali nije izabrano i rukovodstvo - predsjedavajući i dva potpredsjedavajuća Doma.\nStoga se ne može smatrati da je Dom konstituiran.Muhamed Ibrahimović, koji je predsjedavao konstituirajućom sjednicom, izjavio je danas Agenciji FENA da do njega još nisu stigli nikakvi pismeni prijedlozi kandidata za rukovodeće funkcije Doma u novom mandatu, pa stoga ne može ni u naznakama govoriti kada će konstituirajuća sjednica biti nastavljena.\n"Čim dobijem prijedloge, sazvat ću ubrzo nastavak. Ako treba, poslanici će o tome biti obaviješteni telegramima", kaže Ibrahimović koji će predsjedavati sjednicama Predstavničkog Doma do imenovanja novog rukovodstva.\nIbrahimović ne želi komentirati razloge zbog kojih je 21. novembra izostao dogovor stranaka o prijedlozima kandidata za rukovodstvo, ali tada je bilo optužbi da su za ovakvo stanje krive stranake s hrvatskim predznakom - Hrvatska demokratska zajednica (HDZ) i Hrvatska demokratska zajednica 1990 (HDZ 1990).\nU izjavi Agenciji FENA to je negirao glasnogovornik HDZ-a Mišo Relota i dodao da je odgovornost i na drugim strankama.\nUpitan da li HDZ ima kandidate za rukovodeće funkcije u Parlamentu, odgovorio je potvrdno. Kandidat za predsjedavajućeg Predstavničkog doma Federalnog parlamenta je Mate Franjičević, a za predsjedavajućeg ovog doma u Parlamentarnoj skupštini BiH - Niko Lozančić, izjavio je Relota.


Tanjug 24. januara 2020. 11:17\nSKOPLJE – Glavni fokus u predizbornoj kampanji vladajućeg SDSM u Severnoj Makedoniji biće integracija zemlje u NATO i EU, navodi portal Plusinfo.\nKako piše ovaj medij iz Skoplja, pozivajući se na izvore iz te partije, snažan akcenat u prestojećoj kampanji biće i na kreiranju dugoročnog rešenja za zadržavanje mladih u toj zemlji, ali i na povećanju plata i životnog standarda građana Severne Makedonije.\nNajveća opoziciona partija u toj zemlji VMRO-DPMNE ističe da će njihova predizborna kampanja biti utemeljena na otvaranje novih radnih mesta, povratku pravne države, poboljšanju ekonomije i privlačenju stranih investicija.\nNa pitanje da li će revizija Prespanskog sporazuma imati ključnu ulogu u kampanji, iz opozicione VMRO ponavljaju da je taj dogovor između Grčke i Severne Makedonije „štetan za državu“.\nOstale manje političke stranke iz makedonskog i albanskog bloka za sada još ne otkrivaju na kojim temama će biti zasnovana njihova predizborna kampanja koja bi oficijelno trebalo da započne u drugoj polovini marta, kaže se u tekstu.\nPrevremeni izbori u Severnoj Makedoniji biće održani 12. aprila.


ARHIVA - Bivši savjetnik za nacionalnu bezbjednost Majkl Flynn i njegova advokatica Sidney Powel izlaze iz federalnog suda u Washingtonu 24. juna 2019.\nPredsjednik Donald Tuamp je pomilovao bivšeg savjetnika za nacionalnu bezbjednost Majkla Flina (Michael Flynn), i u posljednjim danima svoje administracije kritikovao istragu Rusije, za koju svo vrijeme tvrdi da je politički motivisana.\n"Velika mi je čast da saopštim da je general Majkl T. Flin dobio puno pomilovanje", napisao je Trump. "Čestitke generalu Flinu i njegovoj divnoj porodici. Znam da ćete sada imati zaista fantastičan Dan zahvalnosti!"\nFlin je drugi Trumpov saradnik osuđen u okviru istrage Rusije koji je dobio pomilovanje. Predsjednik je, takođe, skratio kaznu dugogodišnjem saradniku Rodžeru Stounu samo nekoliko dana prije nego što je trebalo da počne da služi zatvorsku kaznu.\nTo je dio pokušaja da se ukinu rezultati istrage koja je godinama bacala sjenku na njegovu administraciju i dovela do krivičnih optužnica protiv šestoro Trumpovih saradnika.\nPredsjednikovim pomilovanjem se ukida krivični postupak protiv Flina upravo u trenutku kada je federalni sudija razmatrao da li će da uvaži zahtjev Sekretarijata za pravosuđe da odbaci tužbu protiv Flina, uprkos sopstvenom priznanju generala da je lagao FBI o svojim kontaktima sa Rusima.\nDok Trump privodi kraju svoj mandat u Bijeloj kući, njegov potez će vjerovatno izazvati entuzijazam pristalica koje su pomno pratile Flinov slučaj i podržavale penzionisanog generala, koga su videle kao žrtvu nepravednog sudskog progona. Sam Trump je više puta srdačno govorio o Flinu, iako su ga članovi tima specijalnog tužioca Roberta Malera veličali kao uzornog saradnika u istrazi veza između Rusije i Trampove kampanje 2016.\nPomilovanje je posljednji korak u slučaju koji je imao brojne obrte tokom protekle godine, nakon što je Sekretarijat za pravosuđe naglo odustao od procesa protiv Majkla Flina, tvrdeći da FBI nikada nije ni trebalo da ga ispituje, da bi zatim federalni sudija Emet Saliven odbio taj zahtjev i postavio spoljnog savjetnika, bivšeg sudiju, da iznosi argumente protiv vladinog zahtjeva.\nZatim je odluku tročlane komisije kojom se Salivenu naređuje da odbaci slučaj poništio apelacioni sud u punom sastavu, koji je vratio pitanje Salivenu na razmatranje. Na pretresu u septembru, Flinova advokatica Sidni Pauel rekla je sudiji da je razgovarala o Flinovom slučaju sa Trumpom ali je takođe rekla da ne želi pomilovanje - navodno zato što je željela da Flina sud oslobodi krivice.\nPauel je proteklih nedelja skrenula pažnu javnosti kao "lice" Trumpovih pokušaja da preokrene rezultate izbora na kojima je izgubio od novoizabranog predsjednika Džoa Bajdena, ali se Trampov pravni tim kasnije distancirao od nje, nakon što je iznijela seriju nepotvrđenih tvrdnji o zavjeri da se "namjeste" izbori.\nFlin je, zahvaljujući Trumpovom pomilovanju, pošteđen eventualne zatvorske kazne, koju je Saliven mogao da izrekne u slučaju da odluči da odbaci zahtjev Sekretarijata za pravosuđe. Zahtjev je u maju, poslije revizije cijelog slučaja, podnio federalni tužilac iz Sent Luisa, koga je imenovao Vilijam Bar, sekretar za pravosuđe.\nFlin je priznao da je slagao agente Federalnog istražnog biroa kada je rekao da nije razgovarao sa tadašnjim ruskim ambasadorom u Vašingtonu, Sergejem Kisljakom, o sankcijama koje je odlazeća Obamina administracija uvela Rusiji zbog miješanja u izbore. Tokom tog razgovora, Flin je pozvao ambasadora Kisljaka da Rusija bude "umjerena" u odgovoru na sankcije i uvjerio ga da će "moći da imaju bolji razgovor" o odnosima dvije zemlje nakon što Trump postane predsjednik.\nTaj razgovor je izazvao uznemirenje FBI-ja, koji je u to vrijeme istraživao da li je postojala koordinacija Trumpovog izbornog štaba i Rusije da bi se izbori okrenuli u Trumpovu korist. Pored toga, zvaničnici Bijele kuće su javno tvrdili da Flin i Kisljak nisu razgovarali o sankcijama.\nMeđutim, prošlog maja, Sekretarijat za pravosuđe je naglo promijenio stav u slučaju. Saopšteno je da FBI nije imao osnova da ispituje Flina o Kisljaku, kao i da bilo koje izjave koje je eventualno dao nisu bile relevantne za FBI-jevu širu kontraobavještajnu istragu. Sekretarijat za pravosuđe se pozvao na interne bilješke biroa, koje su pokazale da su agenti planirali da nedjeljama ranije privedu kraju istragu Flina.\nFlin je smijenjen sa položaja savetnika za nacionalnu bezbjednost u februaru 2017, nakon što je objelodanjeno da je zaista razgovarao o sankcijama sa Kisljakom, kao i da su bivši zvaničnici Obamine administracije upozorili Bijelu kuću da bi mogao da bude predmet ucjene.\nFlin je bio jedan od prvih predsjednikovih saradnika koji su priznali krivicu u Malerovoj istrazi, i sarađivao je mjesecima sa istražiteljima. Bio je tako kooperativan da tužioci nisu preporučili zatvorsku kaznu i nagovijestili da bi bili zadovoljni i uslovnom kaznom.\nMeđutim, na dan kada je trebalo da mu se izrekne kazna, nakon što je sudija Saliven izrekao oštar komentar o njegovom ponašanju, Flin je zatražio da se pretres prekine kako bi mogao da nastavi da sarađuje i dobije blažu kaznu. Poslije toga je angažovao nove advokate, među kojima je bila i Pauel, konzervativna komentatorka i glasna kritičarka Malerove istrage - koja je zauzela stav veće konfrontacije sa vladom.\nAdvokati su optužili tužioce da su utajili dokumenta i dokaze koji su bili povoljni po Flinov slučaj, i više puta istakli da je jedan od dvoje agenata koji su intervjuisali Flina otpušten iz Federalnog istražnog biroa zbog slanja pogrdnih SMS poruka o Trumpu za vrijeme izbora 2016.\nSekretarijat za pravosuđe traži odbacivanje optužbi protiv Trumpovog bivšeg savjetnika


Izvor: Sportske.net, 03.Okt.2020, 11:35\nZna i gde bi da nastavi karijeru.\nKako prenose američki mediji, Badi Hild želi da napusti Sakramento Kingse.\nKošarkaš sa Bahama je krajem prošle godine produžio ugovor sa Kingsima, potpisao je četvorogodišnju saradnju tešku 106 miliona američkih dolara.\nIpak, u finišu regularnog dela sezone ga je trener Luk Volton ostavio na klupi, da bi u startnoj petorci šansu ukazao Bogdanu Bogdanoviću.\nRezultati Kingsa su se popravili nakon takve >> Pročitaj celu vest na sajtu Sportske.net << odluke Voltona, ali je usledio prekid zbog pandemije i pauza, nakon koje su Kingsi bili očajni, pa im je izmakao još jedan plej-of.\nUsledile su velike promene, GM Vlade Divac je ostao bez posla, zamenio ga je bivši asisteng generalnog menadžera Hjuston Roketsa Monti Mekner, ali jasno je i da će on imati silnih problema.\nHild sada želi da ide jer je izgubio mesto u petorci, ne veruje više Voltonu i želi trejd.\nOsmislio je i gde bi voleo da nastavi karijeru, za njegove usluge su interesovanje pokazali Filadelfija 76ersi, koje je nedavno preuzeo Dok Rivers.\nVidećemo šta će uraditi Sakramento, Bogdanoviću ističe ugovor, bojazan je da bi mogli da "žrtvuju" Srbina kako bi odobrovoljili Hilda da ostane.\nBivši košarkaš Partizana i Fenerbahčea će uskoro postati ograničeno slobodan agent, Kingsi će imati pravo da izjednače svaku ponudu koju dobije i tako ga zadrže, sada je pitanje da li će to učiniti.\nAko ipak odluče da zadrže Bogdana, to će biti jasna poruka Hildu da može da ide, nakon najnovijeg raspleta teško je zamisliti ih obojicu u Sakramentu naredne sezone, posebno jer je novi GM Mekner istakao da će Volton ostati na klupi ekipe.\nDakle, puno posla pred novim GM-om, videćemo kako će se snaći, ali stvari ne deluju tako dobro za Sakramento, koji je poslednji put u plej-ofu bio kada je u svom rosteru imao Peđu Stojakovića.


Simpo i Iskra na poklon Beogradu na vodi - Javno - Peščanik\nOd ukupno 3,3 milijarde dinara, približno 30 miliona evra, koliko je država potrošila na eksproprijaciju objekata u okviru izgradnje Beograda na vodi, većina je izdvojena za zgrade kompanija Simpo i Iskra. Obe zgrade se nalaze između autobuske stanice u Karađorđevoj ulici i Geozavoda u Hercegovačkoj ulici u Beogradu.\nNajveći proizvođač nameštaja u Srbiji je na ovom mestu još osamdesetih godina prošlog veka izgradio reprezentativni izložbeni salon, a tik uz njega, sa prepoznatljivom staklenom fasadom, pripijen je poslovni objekat Iskre, nekadašnjeg slovenačkog giganta jugoslovenske elektronske industrije. Oba zdanja su od prošle godine u vlasništvu srpsko-arapske kompanije Beograd na vodi. U Ugovoru o zajedničkom ulaganju u projekat Beograd na vodi koji su u aprilu 2015. godine potpisali Republika Srbija i privatna firma iz Emirata Belgrade Waterfront, ove dve zgrade se navode kao investicija Republike Srbije u zajedničku firmu Beograd na vodi. U Ugovoru piše i da zgrade imaju po 1.200 kvadrata, kako se navodi i u dokumentima katastra.\nMeđutim, stvarna kvadratura ovih zgrada mnogostruko je veća. U slučaju Iskre najmanje 5 puta veća. Vlasnik slovenačke kompanije Iskra Matija Šešok za BIRN kaže da je zadovoljan sa 7 miliona evra naknade koju je država Srbija isplatila njegovoj firmi za zgradu, ali objašnjava da površina nije 1.200 kvadrata kako stoji u katastru i pomenutom Ugovoru. „Naša (Iskrina) kvadratura bila je 5.929 kvadrata, oko 94 posto od ukupne površine zgrade“, rekao je Šešok za BIRN. Na pitanje kako objašnjava razliku u kvadratima, on kaže da je 1.200 samo osnova zgrade koju treba pomnožiti sa brojem spratova kako bi se dobila potpuna površina. U Republičkom geodetskom zavodu objašnjavaju za BIRN da se površina zgrade nikako ne može računati na osnovu množenja osnove zgrade sa brojem etaža, ali dodaju da kvadratura koja se navodi u kupoprodajnom ugovoru često ne mora biti ista sa brojem kvadrata koji se navodi u katastarskim dokumentima.\nNavedene površine zgrada Iskre i Simpa u Ugovoru o zajedničkom ulaganju u projekat Beograd na vodi.\nZgrada Simpa takođe ima mnogo više od 1.200 kvadrata kako se navodi u Ugovoru o zajedničkom ulaganju i plaćena je 1,5 milijardi dinara, ili oko 12 miliona evra. Zato se postavlja pitanje da li je država uložila više nego što je predviđeno i zašto je morala, i ukoliko jeste, da li će biti proporcionalno uvećano i ulaganje privatnog partnera. „Osnovno pitanje je da li je Srbija nerealnom procenom kvadrature i vrednosti zgrade Simpa i Iskre dovedena u situaciju da je, želela ili ne želelala, uložila mnogo veću vrednost nego što bi morala, a sa druge to što ulaže više se ne valorizuje”, objašnjava Zlatko Minić iz organizacije Transparentost Srbija. On, međutim, ostavlja prostora da je nekom dinamikom ulaganja predviđeno da privatni partner u budućnosti poveća svoj ulog, ali zbog neobjavljivanja svih detalja posla, javnost to ne može da zna.\nUgovorom o zajedničkom ulaganju predviđeno je da Republika Srbija bude vlasnik 32 odsto kapitala, a privatni partner iz Ujedinjenih Arapskih Emirata vlasnik 68 odsto kapitala. Kompanija Beograd na vodi, kao i gradonačelnik Siniša Mali, nisu odgovorili na pitanja BIRN-a da li je i u kojoj meri ulaganje privatnog partnera proporcionalno uvećano za povećani iznos ulaganja Republike Srbije i kako se opravdava razlika u kvadraturi.\nU udruženju građana Ne da(vi)mo Beograd najavljuju tužbu za utvrđivanje ništavosti Ugovora u zajedničko ulaganje u projekat Beograd na vodi. Jedan od aspekata tužbe je i neravnopravan odnos potpisnika ugovora, odnosno Republike Srbije i firme Belgrade Waterfront Capital Investment iz Ujedinjenih Arapskih Emirata. „Podaci o količini javnog novca koje su građani Srbije do ovog trenutka uložili u projekat Beograd na vodi vešto se skrivaju, ali svi drugi postupci pokazuju da u njegovom sprovođenju država neće prema sopstvenim građanima pokazati isti zaštitnički odnos kakav ima prema investitoru”, kaže Ksenija Radovanović, aktivistkinja inicijative Ne da(vi)mo Beograd.\nPrema podacima do kojih je BIRN došao u Državnom pravobranilaštvu, do sada je za eksproprijaciju objekata poslovnih i stambenih objekata u ulici Braće Krsmanović i u Hercegovačkoj ulici isplaćeno 3,3 milijardi dinara. Desetak kompanija i fizičkih lica dobilo je na ime eksproprijacije oko milijardu dinara, dok je najveći deo izdvojen samo za dve zgrade Simpa i Iskre. Prema saznanjima BIRN-a, kompanija Milenijum tim je sredinom januara počela radove na rekonstrukciji pomenute dve zgrade u neposrednoj blizini zgrade Geozavoda, sedištu kompanije Beograd na vodi.\nIsplaćene naknade za objekte Iskre i Simpa, izvor: Državno pravobranilaštvo\nSpisak naknada za eksproprisane objekte\nAleksandar Đorđević, Javno, 20.02.2017.


Ono se vidi i u količni novca koje su "džezeri" opredelili za francuskog centra:\nRudi Gober će, prema novom ugovoru, u narednih pet godina zaraditi čak 205 miliona dolara u klubu koji je Jokićev Denver eliminisao sa 4-3 na startu prošlog plej-ofa, i to iako su Nagetsi gubili sa 1-3 u pobedama.\nOvo su objavili Šemsa Čaranija i Adrijan Vojnarovski, dva najbolje obaveštena NBA "insajdera", uz dodatak da će Gober moći da posle četvrte od pet predviđenih sezona sam odluči da li će da se preseli negde ili će odraditi petu godinu ovog ugovora, koji je najunosniji u istoriji kada se radi o košarkaškim centrima.\n"Ovo znači da čelnici kluba veruju u mene. Veruju u ono što stvaramo tokom svih ovih godina", poručio je Gober tokom razgovora sa Vojnarovskim za ESPN.\nPodsetimo, Nikola Jokić je u leto 2018. potpisao 148 miliona dolara "vredan" petogodišnji ugovor sa Denver Nagetsima, ali u ovom trenutku to nije u Top10 listi najunosnijih NBA sporazuma.\nEvo i koji su to najveći NBA ugovori u istoriji, posle ovog današnjeg, Goberovog:\n1. Demijan Lilard, Portland, 257 miliona dolara za šest godina\n2. Janis Adetokumbo, Milvoki, 255,6 miliona dolara za šest godina\n3. Rasel Vestbruk, Oklahoma Siti, 233 miliona dolara za šest godina\n4. Džejms Harden, Hjuston, 228 miliona dolara za šest godina\n5. Pol Džordž, Oklahoma Siti, 226 miliona dolara za pet godina\n6. Rudi Gober, Juta, 205 miliona dolara za pet godina\n7. Stef Kari, Golden Stejt, 201 milion dolara za pet godina\n8. Klej Tompson, Golden Stejt, 190 miliona dolara za pet godina\n9. Entoni Dejvis, LA Lejkers, 190 miliona dolara za pet godina\n10. Kris Midlton, Milvoki, 178 miliona dolara za pet godina\nSa Top 10 liste je, usled Goberovog ugovora, sada ispao Blejk Grifin koji je u junu potpisao petogodišnji ugovor sa Los Anđeles Klipersima vredan 173 miliona "zelenih novčanica", a sada taj sporazum otplaćuju Detroit Pistonsi, koji su ga doveli u svoje redove.\nVideo: Rudi Gober i nedogovorno ponašanje na početku pandemije korona-virusa\nNESREĆA U RUSIJI Srušio se mali avion, dve osobe poginule


NIN / Sukob zbog zakona\nSukob zbog zakona\nOdlaganje primene medijskih zakona motivisano je politi�kim razlozima i potrebom da uo�i izbora politi�ari upravljaju dr�avnim glasilima, tvrdi Ranko Vujovi�, koordinator UNEM-a\nDa Crna Gora prolazi kroz "poro�ajne muke" koje sa sobom nosi tranzicioni period svedo�e i vi�emese�ni "nesporazumi" u vezi sa usvajanjem seta medijskih zakona ra�enih u saradnji sa Savetom Evrope. Zakoni, kojima se ukida kontrola politi�ara nad dr�avnim medijima, napokon su usvojeni u parlamentu sredinom septembra, ali �e ostati mrtvo slovo na papiru do maja naredne godine.\nOdluci Skup�tine o odlaganju primene evropskih zakona suprostavlja se Udru�enje elektronskih medija Crne Gore, �ije �lanice od 23. septembra, u znak protesta, svakodnevno prekidaju program u trajanju od pola sata. U znak solidarnosti sa ve�inom radio i TV stanica iz Crne Gore, protestu su se pridru�ile njihove kolege iz Srbije, �lanice ANEM-a. UNEM od parlamenta tra�i da primena seta medijskih zakona po�ne dan posle izbora u Crnoj Gori, odnosno 21. oktobra.\n"Sasvim je izvjesno da �e protest trajati dugo, jer parlamentarne stranke uo�i izbora nijesu zainteresovane da bilo �ta mijenjaju i trudi�e se da �to du�e sa�uvaju monopol u dr�avnim medijima", ka�e u razgovoru za NIN koordinator UNEM-a, Ranko Vujovi�.\nOn smatra da su razlozi za odlaganje primene zakona koji, izme�u ostalog, predvi�aju transformaciju dr�avnih medija u javni servis i formiranje nezavisne regulatorne agencije koja bi raspolagala frekvencijama, motivisani isklju�ivo politi�kim razlozima i potrebom da uo�i izbora politi�ari upravljaju dr�avnim glasilima.\nAkcija UNEM-a o�tro je napadnuta od strane Liberalnog saveza (LS), stranke koja je i inicirala odlaganje primene seta evropskih zakona. Liberali smatraju da je protest ovog udru�enja politi�ki motivisan i da je UNEM "pod kontrolom" prvog �oveka Republike i DPS-a Mila �ukanovi�a.\nLiberalni savez je kategori�an u stavu da primena zakona treba da sa�eka trenutak izdvajanja radio-difuznog centra iza sastava Telekoma Crne Gore. "To javno preduze�e za �iji je ve�inski paket akcija prije dvije godine raspisan me�unarodni tender, ima krajnje nedefinisanu vlasni�ku sliku. Zato treba izdvojiti radio-difuzni centar iz sastava Telekoma, pa tek onda primijeniti zakone, jer bi u suprotnom postojala stvarna opasnost da kupac Telekoma kupi i nebo nad Crnom Gorom i preuzme kontrolu nad elektronskim medijima u Republici", obja�njavaju liberali motive inicijative o odlaganju primene evropskih, medijskih zakona. Liberalni savez, stoga optu�uje UNEM da �uti o pitanju mogu�e prodaje "nacionalnog blaga" i preporu�uje ovom udru�enju da se obrati na adresu Vlade Crne Gore "koja je na potezu i u �ijoj je nadle�nosti izdvajanje radio-difuznog centra".\nI bez smernica koje im daje Liberalni savez, UNEM i druga medijska i novinska udru�enja u Crnoj Gori su ranije zatra�ila od vlade da �to pre donese odluku o izme�tanju Radio-difuznog centra, "jer je to neophodan uslov za primjenu seta medijskih zakona".\nCrnogorska vlada je jo� krajem avgusta 2001. odlu�ila da izdvoji radio-difuzni centar, ali ni do danas tu odluku nije sprovela u delo. Poku�aj da od nadle�nih dobijemo informaciju kada �e centar biti izme�ten iz Telekoma nije urodio plodom.\nI dok vlada po obi�aju �uti, stranke se me�usobno optu�uju, a nezavisna udru�enja protestuju, Crnoj Gori prolazi vreme. Tra�e�i krivca i o�ekuju�i da se ostvare preduslovi za primenu evropskih zakona, Crna Gora odla�e su�tinsku transformaciju medijskog prostora, a time i celokupne reforme, jer se pretpostavlja da bi mediji kojima ne upravljaju politi�ari otvorili sve one bolesti od kojih boluje crnogorsko dru�tvo.


Medicinarima uručeni ugovori o zaposlenju, Vučić: Do kraja godine povećanje zarada u zdravstvu - Izazov\nMedicinarima uručeni ugovori o zaposlenju, Vučić: Do kraja godine povećanje zarada u zdravstvu\nRadio-televizija Srbije\t 20. juna 2022. 12:57\nU okviru programa Ministarstva zdravlja "Zapošljavanje najboljih diplomaca medicine", još 100 mladih lekara, najboljih diplomaca medicinskih fakulteta u Srbiji i 250 medicinskih sestara dobilo je zaposlenje u zdravstvenim ustanovama širom Srbije.\nUručujući i ugovore o zaposlenju za 100 najboljih diplomaca medicinskih fakulteta i 250 medicinskih sestara i tehničara, predsednik Vučić je konstatovao da je lepo kada se zahvale Srbiji, državi kada učini nešto za njih, što je posao i obaveza.\n"Do sada ste bili najbolji u svojoj generaciji, imali najviši prosek ocena, pokazali da se razlikujete, da ste ozbiljni, vredni marljivi, posvećeni svom poslu. Molim vas da tako nastavite, jer ovo što je država učinila, nije uvek lako", rekao je Vučić.\nUkazao je da je pre samo šest godina iz Srbije odlazilo osam puta više lekara, medicinskih sestara i tehničara, nego pre godinu dana, i ta razlika je, čak i ako se kaže da je to delom zbogo korone, delom zbog rata u Ukrajini – svakako ogromna, dodajući da ima i onih koji se vraćaju.\n"To sve govori da smo uradili jednu važnu stvar, uredili smo javne finansije, imamo više novca i da nije ovog prokletog rata, situacija bi bila mnogo bolja. Ali,i pored toga do kraja godine biće povećanja ne više tako malih plata u zdravstvu", rekao je Vučić.\nOn je naveo da mu je posebno drago zbog rasta zarada medicinskih sestara i tehničara, ali i lekara, jer ćemo tako najevći deo njih moći da sačuvamo.\n"A, vaša je obaveza da budete odgovorni, i pokazujete je na svakom mestu. Ovo je svojevrsno priznanje za vas, za trud i rad, koje ste zaslužili, ali i dodatna obaveza da uvek budete odgovorni na svakom mestu. Molim vas da budete takvi, i posvećeni poslu", poručio je predsednik Srbije.\nUkazao je da je zdravlje najveće bogatstvo, a danas svi mi njima poklanjamo naše najveće bogatstvo, dodajući da je država značajno uložlila u bolice i druge zdravstvene ustavove, posle mnogo godina.\nVučić je poručio da je zdravstvo jedno od četiri stuba države, i imaće sve veći značaj.\n"Zato je važno da imamo sve više mladih koji žele da menjajući sebe, menjaju Srbiju, i nas zdravstveni sistem, na bolje, koji imaju energiju, entuzijazam, veru u sebe i ljudav prema poslu, da pruže najbolje rezultate", poručio je Vučić.\nZahvalio je mladim zdravstvenim radnicima na dosadašnjim rezultatima, dodajući da je uvek lepo kada pokažemo ljude koji su završili fakultete širom Srbije.\n"Moramo dalje da jačamo zdravstvenu mrežu širom zemlje, snagu medicinskih fakulteta, da uvek budu najbolja baza iz kojih sve polazi, kao srednje medicinske škole, a onda ćemo i mi ostali, ne sa devetkom ili desetkom, ali sa sedmicom ili osmicom, moći da položimo naše ispite", rekao je Vučić.\nZahvalio je i porodicama najboljih diplomacaca, a njih pozvao da nastave da uče, ponavljajući reči Šimona Pereza, da narodi koji ne budu naučili đake da od šest sati učenja, tri sata dnevno rade, a radnike da od osam sati rada, dva, tri dnevno uče – neće imati budućnost.\n"Ako smo mogli da budemo zemlja sa ukupno najvećim kumulativnim rastom u Evropi u poslednje dve godine, zašto se u zdravstvu ne bismo pomerili još i pretekli 14,15 zemalja Evrope? Jednu po jednu. Da budemo jedna od prvih 10 u Evropi, ali ne samo skupim zdravstvom, već onim koje je dostupno svima", rekao je Vučić.


Dragan Ilić - Blic Online\nSrpski milijarder Dragan Ilić uhapšen je u Brazilu zbog sumnje da se bavi trgovinom kokaina, saznaje "Blic" od izvora iz srpskog pravosuđa. Međutim, nakon objavljivanja ove informacije, na instagram profilu koji navodno pripada uhapšenom Iliću pojavila se njegova slika u čijem se opisu tvrdi da nije uhapšen.\nPreminuo direktor Instituta za javno zdravlje "Batut"\nU Beogradu je danas u 62. godini preminuo direktor Instituta za javno zdravlje Srbije „Dr Milan Jovanović Batut” doc.dr sc.med. Dragan Ilić.\nVakcina ne izaziva autizam\nU Srbiji ne postoji nijedna prijava da je neko dete posle vakcinacije obolelo od autizma, izjavio je direktor Instituta “Batut” Dragan Ilić.\nIlić: Uobičajen broj obolelih, 30 umrlih od gripa\nDirektor Instituta za javno zdravlje "Dr Milan Jovanović Batut" Dragan Ilić izjavio je danas da je od početka sezone nadozora nad gripom u Srbiji registrovano 129.638 obolelih sa kliničkom slikom gripa i da je pojava gripa u ovoj sezoni bila uobičajena.\nMinistarstvo: Alarmantna situacija sa vakcinacijom\nMUŠKARCI Dragan Ilić u novoj rubrici kod Ivana Ivanovića!\nU okviru emisije „Veče sa Ivanom Ivanovićem“, gledaoci „Prve srpske televizije“ će od petka moći da gledaju novu rubriku „Muškarci“, saznaje „Blic“.\nRadio "S" proslavio dve decenije rada\nRadio "S" i S media večeras su u "Kraun plazi" proslavili 20 godina uspešnog poslovanja.\nIlić: Nema velikih infekcija posle poplava\nBeograd - Do najvećeg broja infekcija u letnjim mesecima dolazi zbog korišćenja neispravne vode i loše tretiranog voća i povrća, kazao je direktor Instituta za javno zdravlje "dr Milan Jovanović Batut" Dragan Ilić.\nBeograd - Uprkos povećanju broja komaraca u Srbiji nije registrovan ni jedan slučaj komarca zaraženog virusom Zapadnog Nila, ali se infekcija ovim virusom očekuje krajem jula ili početkom avgusta, rekao je danas agenciji Beta direktor Instituta za javno zdravlje "dr Milan Jovanović Batut" Dragan Ilić.\nGorica i Dragan: Zovu nas televizije\nPoznati voditeljski dvojac Jutarnjeg Gorica Nešović i Dragan Ilić već dve nedelje je deo tima Radio Indeksa. Kažu da ne žale za Radio Beogradom.\nGorica i Dragan od 2. juna na Indeksu\nNajveći radijski transfer u ovoj godini dobio je svoj epilog. Prepoznatljivi voditeljski dvojac kreće od 2. juna novi ciklus emisija.\nNastavljaju se medijske migracije: Dragan i Gorica sa Radio Beograda na Indeks\nNajveći radijski transfer u ovoj godini dobio je svoj epilog, Gorica Nešović i Dragan Ilić zvanično su prešli na radio Indeks.\nDragan i Gorica: Napuštamo RTS jer nam kasne plate\nPopularni voditeljski par posle četiri godine odlazi s Javnog servisa zbog finansijskih problema.\nGorica i Dragan odlaze sa RTS!\nPopularna emisija preseliće se uskoro na neku drugu frekvenciju\nSvetski dan zdravlja posvećen suzbijanju vektorskih zaraza\nBeograd - Svetska zdravstvena organizacija (SZO) obeležiće 7. april, Svetski dan zdravlja, globalnom kampanjom "Mali ubod, velika opasnost" koja je posvećena merama prevencije zaraze i suzbijanja širenja zaraznih vektorskih bolesti čiji su prenosioci komarci, krpelji i peščane mušice.\nRevakcinacija dece može i Torlakovim vakcinama\nBeograd - Pedijatri u domovima zdravlja dobiće uputstvo da kod dece koja su započela vakcinaciju petovalentnim vakcinama, revakcinacija može biti obavljena vakcinama dostupnim u domovima zdravlja, odnosno vakcinama instituta Torlak.\nIlić: Radnici zabrinuti za budućnost "Zastava oružje"\nPredsednik Sindikalne organizacije "Zastava oružje" Dragan Ilić izjavio je danas da su radnici zabrinuti za budućnost te fabrike, jer je ostala bez tri miliona evra koliko je imala na računu Univerzal banke u trenutku kada je doneta odluka o njenoj likvidaciji.\nIlić: Od početka godine sedam bolničkih infekcija klostridijom\nBeograd - Od početka godine bilo je sedam bolničkih infekcija, od kojih su četiri izazvane epidemijom klostridije - dve u kliničkom centru Srbije i po jedna u bolnicama u Čačku i u Užicu, izjavio je danas direktor Instituta za javno zdravlje "Dr Milan Jovanović Batut" Dragan Ilić.\nGorica i Dragan "vrte" muziku u Mikseru\nMikser House će ove subote biti mesto kvalitetne muzike pošto će u od 13 do 15 sati harizmatični dvojac “Buđenja”, Gorica Nešović i Dragan Ilić pokazati svoje dj umeće u okviru još jednog Records Day-a.\nBatut: Evropa iznela niz netačnih podataka o srpskom zdravstvu\nRangiranje zdravstvenih sistema u Evropi, po kome je Srbija drugu godinu zaredom zauzela poslednje, 35. mesto, sadrži niz netačnih podataka i naše nadležne insituticije već pripremaju komentar tog izveštaja, izjavio je danas direktor Instituta za javno zdravlje Srbije "Dr Milan Jovanović Batut" dr Dragan Ilić.\nU Srbiji 2013. godine 14 osoba umrlo, a 32 obolelo od side\nOd početka godine u Srbiji je od side umrlo 14 osoba, 32 su obolele, a 109 osoba je inficirano, rekao je danas direktor Insituta za javno zdravlje Srbije "Dr Milan Jovanović Batut" Dragan Ilić.\nProces vakcinacije u Srbiji trenutno kompromitovan\nProces imunizacije trenutno je u Srbiji kompromitovan, kazala je danas ministarka zdravlja Slavica Đukić Dejanović i dodala da se to mora popraviti.


Komisija za licenciranje klubova Fudbalskog saveza Srbije, odnosno prvostepeni organ u postupku licenciranja,na sednici koja je održana 18.04.2019. godine u sastavu Miljko Valjarević predsednik, Aleksandar Prekodravac potpredsednik, i članovi Igor Radmanović, Dragoslav Pivić i Radovan Ivetić, razmatrala je dokaze o ispunjenosti kriterujuma za klubove koji su se prijavili za postupak licenciranja za takmičenja u organizaciji UEFA i za takmičenje u Super ligi za sezonu 2019/2020.\nRazmatrani su dokazi vezani za sve kriterijume: sportske, infrastrukturne, personalno-administrativne, pravne kao i finansijske. Dokazi su razmatrani na osnovu izveštaja eksperata za svaki od napred pomenutih kriterijuma. Komisija je konstatovala da je pristiglo ukupno devet prijava kao i dokumentacija vezana za ispunjenje kriterijume od strane klubova u okviru postupka licenciranja za takmičenja u organizaciji UEFA, odnosno dvadeset i šest prijava kao i dokumentacija vezana za ispunjenje kriterijume od strane klubova u okviru postupka licenciranja za takmičenje u Super ligi.\nUvidom u dostavljenu dokumentaciju, Komisija je jednoglasno odlučila da se, a na osnovu dokaza o ispunjenost kriterijuma, izda licenca za takmičenja u organizaciji UEFA FK Crvena zvezda, FK Radnički, FK Partizan, FK Čukarički d.o.o., FK Mladost, FK Napredak i FK Voždovac koji su u potpunosti ispunili svih pet kriterijuma predviđenih odredbama Pravilnika o licenciranju. Ova licenca podrazumeva da napred navedeni klubovi imaju pravo da nastupaju kako u takmičenjima u organizaciji UEFA, tako i u Super ligi u sezoni 2019/2020, a u zavisnosti od ostvarenog sportskog rezultata. Licencu za takmičenje u Super ligi za sezonu 2019/2020 dobili su FK Radnik, FK Javor-Matis, FK Metalac i FK Radnički 1923.\nOstali klubovi, koji nisu uspeli da dokažu da su ispunili obavezne kriterijume, imaju mogućnost da u žalbenom postupku to dokažu i da na taj način dobiju licencu za sezonu 2019/2020, kako u takmičenjima u organizaciji UEFA tako i za takmičenje u Super ligi.


SEDNICA KOMISIJE ZA SPROVOĐENJE STRATEGIJE REFORME PRAVOSUĐA ZA PERIOD 2013-2018: Predlog da se izmene rokovi u Akcionom planu\nMinistar pravde Nikola Selaković izjavio je da nije zakonito niti fer i korektno da Ustavni sud Srbije prenese redovnim sudovima više od 10.000 ustavnih žalbi građana na povredu prava na suđenje u razumnom roku.\n"Ako je građanin podneo ustavnu žalbu, onda je to ustavna žalba i ne može nikako biti prekvalifikovana u nešto drugo ako to nije predviđeno samim zakonom", rekao je Selaković na sednici Komisije za sprovođenje strategije reforme pravosuđa za period 2013-2018, održane u Advokatskoj komori Srbije.\nSelaković, koji je član Komisije, predložio je da ne bude omogućena retroaktivna primena pred redovnim sudovima ustavnih žalbi na povredu prava na suđenje u razumnom roku, nego da, kako je propisano zakonom, redovni sudovi razmatraju pravna sredstva za povredu tog prava podneta od 21. maja.\n"Da uputimo Ustavnom sudu i kažemo - ono što ste uzeli da razmatrate kao ustavnu žalbu, završite kao ustavnu žalbu. Jeste li se žalili pre godinu dana da nemate dovoljno prostora za rad i nemate mesta da zaposlite nove saradnike i gde da sede sudije? Jeste li jedini dobili novu zgradu, jesu vam otklonjeni svi problemi u radu? Jesu, a sada hoćete da prenesete deset, dvanaest, trinaest hiljada ustavnih žalbi. Oprostite, ali to nije u redu", rekao je Selaković.\n"Rekli smo da uđemo u članstvo EU, ima da se naučimo nečemu što je evropski standard", rekao je Selaković.\nDodao je da će Srbija u trenutku otvaranja poglavlja 23 i, prethodno usvajanja akcionog plana za to poglavlje, simoblično govoreći, potpisati ugovor o pristupu.\n"U zemljama okruženja dolazili su evropski stručnjaci na javne rasprave, na većanja, ulazili maltene u pojedinačne predmete, sve što bi većina nas shvatila kao ugrožavanje nezavisnosti, povredu prava na slobodno sudijsko uverenje... ", rekao je Selaković.\nKomisija je odlučila da Vladi predloži ažurirani Akcioni plan za sprovođenje Nacionalne strategije reforme pravosuđa sa izmenama rokova predviđenih u važećem planu.\nSelaković je rekao da rokovi nisu ispunjeni zbog dijaloga Beograda i Prištine i istakao da nije bilo kašnjenja u izradi pravosudnih zakona, nego u usvajanju tih zakona u skupštini.\nPredstavnik Društva sudija Srbije Omer Hadžiomerović rekao je da rokovi nisu poštovani jer nisu realno postavljeni, a kao dokaz za svoju tvrdnju naveo je da su posle šest meseci 42 mere predložene za ažuriranje.\nŠefica pregovaračkog tima sa EU Tanja Miščević rekla je da će i u budućnosti biti ažuriranja akcionih planova i dodala da nije strategija da se sa EU pregovara brzo i da se u uniju uđe po svaku cenu.\n"Mera našeg uspeha biće zatvaranje najvažnijih poglavlja 23 i 24.\nTo je proces izgradnje sistema vladavine prava kao evropske vrednosti koji nam nije cilj zbog članstva u EU, nego zbog stvaranja okvira za bolje poslovno okruženje, zaštite ljudskih prava i jer je to baza za postavljanje na noge čitavog društva na osnovama moderne evropske države", rekla je Tanja Miščević.


Čović: Revizija je neverovatna politička greška - Sputnjik Srbija\n13:08 10 Jul 2020\n16:58 24.02.2017 (osveženo 16:59 24.02.2017) Preuzmite kraći link\nHrvatski član Predsedništva BiH Dragan Čović izjavio je da je predajom zahteva za reviziju presude protiv Srbije pred Međunarodnim sudom u Hagu napravljena neverovatna politička greška, te da je to urađeno jednostrano u ime samo jednog naroda, a ne u ime BiH.\n„Na sednici Predsedništva BiH rekao sam da pravimo jednu neverovatnu političku grešku. Ja mislim da to nije trebalo da se uradi na ovaj način. Ako su želeli da podnesu reviziju, to je trebalo uraditi na jedan sistemski način. Ovako je ispalo da je to uradila jedna osoba, jedna stranka ili jedan narod, što je vrlo loše. Ko može da kaže da drugi ili treći narod neće nešto slično da uradi i obrazloži to sličnim argumentima“, rekao je Čović novinarima u Mostaru.\nNavodeći da nije hteo preterano da se meša tu priču, Čović je naglasio da „ne može da se ode u ime BiH i razgovara i zauzme stav jednog naroda“.\n„Bez obzira na to šta jedan narod misli o stradanjima u rata, o tome će sud donositi stavove, i njih moramo bezrezervno da podržavamo, a da u hodu menjamo šta ako možemo. Isto to mislim i o Haškom tribunalu koji faktički ne postoji. To je mesto oko kog ne bi trebalo da bude sumnje“, naveo je Čović.\nOn je naglasio da juče na sednici Predsedništva BiH nije želeo da stane ni na jednu stranu i da uradi ono što je urađeno 4. oktobra 2002. kada je Predsedništvo samo dva dana pred izbore donelo odluku o imenovanju Sakiba Softića za pravnog agenta BiH pred Međunarodnim sudom pravde u Hagu po tužbi BiH protiv Savezne Republike Jugoslavije.\n„Tada su dopunom dnevnog reda pokojni Jozo Križanović i Beriz Belikić preglasali srpskog člana Predsedništva“, podsetio je Čović.\nOn smatra da se formalno-pravno neće ništa desiti prema instituciji gde je revizija predata, jer će institucije unutar BiH imati komunikaciju sa sudom.\nŠto se tiče političke situacije koja je prouzrokovana pokretanjem revizije, Čović je ocenio da je kriza krajnje ozbiljna i da je „neko stalno neguje“.\n„I dosad smo imali krize, ali nismo imali ovakve slike i retoriku. Vieli ste prvi put i stav PIK-a. Menja se odnos prema problemu i inicijatorima određene aktivnosti. Mi moramo hitno da izađemo iz ove situacije iako to neće biti lako“, ocenio je Čović.\nOn je dodao da je Predsedništvo BiH za medije „puklo“, ali da je „to mnogo drugačije i mnogo romantičnije u stvarnosti od onoga što se predstavlja medijima“, i da je zato veoma optimističan.\nČović je reko da će tokom iduće nedelje početi da funkcioniše i Savet ministara, kao i da bi problema moglo da bude u Parlamentarnoj skupštini BiH, jer tamo ne postoji klasična parlamentarna većina.\nNa pitanje veruje li da će Savez za promene napustiti vlast na nivou BiH, Čović kaže da njemu ostaje da im veruje ili ne veruje. „Neće se niko lako odreći pozicije koju je teško izborio“, kaže Čović.\nOn je rekao da će razgovarati sa predsednicima stranaka i najavio da će tokom sledeće nedelje biti organizovani sastanci stranačkih delegacija kako bi došlo do stabilizacije situacije.\nČović je podsetio i da je visoka predstavnica EU za spoljnu politiku i bezbednost Federika Mogerini u sredu u BiH i da će on insistirati da evropski put BiH ne sme da se zaustavi i da BiH treba da dobije kandidatski status ove godine.


SJEDNICA Na dnevnom redu više nacrta odluka\nBit će razmatran i izvještaj o radu Komisije za NATO integracioni proces BiH\nSjednica Vijeća ministara BiH, čije je održavanje prethodno odgođeno zbog nepostojanja kvoruma za rad i odlučivanje, zakazana je za danas u Sarajevu.\nNa predloženom dnevnom redu su materijali Ministarstva sigurnosti, koji se odnose na stanje u oblasti migracija u BiH u vezi sa povećanim prilivom migranata.\nMaterijale čine informacije sa sveobuhvatnim planom mjera i aktivnostima za efikasno upravljanje migrantskom krizom, o stanju u oblasti migracija u vezi sa povećanim prilivom migranata u BiH, o stanju u oblasti migracija za juni, juli i avgust, te prijedlog sporazuma o pružanju pomoći i operativnoj saradnji u nadzoru granice.\nNa prijedlog Ministarstva odbrane u Vijeću ministara, na sjednici će se naći i informacija o godišnjem planu obuke i vježbi pripadnika i jedinica Oružanih snaga BiH u inozemstvu za 2020. godinu.\nNa sjednici će biti razmatran i izvještaj o radu predstavnika BiH imenovanih u sastav mješovite komisije za praćenje sprovođenja sporazuma Vijeća ministara i Vlade Crne Gore o graničnim prijelazima za međunarodni promet i sporazuma Vijeća ministara i Vlade Crne Gore o graničnim prijelazima za pogranični promet za period od 16. oktobra prošle do 16. aprila ove godine.\nBit će razmatran i izvještaj o radu Komisije za NATO integracioni proces BiH za period od 1. decembra 2018. do 1. jula ove godine.\nNa dnevnom redu je i izvještaj o sprovedenoj proceduri po javnom oglasu za izbor i imenovanje generalnog direktora i dva zamjenika generalnog direktora u Direkciji za civilno zrakoplovstvo BiH i prijedlog pravilnika o unutrašnjoj organizaciji Zavoda za izvršenje krivičnih sankcija, pritvora i drugih mjera BiH.\nZbog odsustva šest ministara, 3. oktobra sjednica Vijeća ministara BiH prekinuta je ubrzo nakon što je počela i potom odgođena za danas.\nOtkazana sjednica Vijeća ministara: Došla samo tri ministra


Tajni izveštaj NATO: Rusija prevazišla snage Alijanse u Siriji (VIDEO) | ASinfo Portal\nTajni izveštaj NATO: Rusija prevazišla snage Alijanse u Siriji (VIDEO)\nNATO je poslao mnogo više aviona nego Moskva, ali ruska operacija pokazuje mnogo bolji rezultat zahvaljujući odličnoj obuci pilota i snazi aviona, piše nemački list Fokus, pozivajući se na tajni analitički izveštaj organizacije.\nU dokumentu se navodi da 40 ruskih lovaca koji se nalaze u Latakiji izvode do 75 naleta dnevno, svaki put nanoseći „tačne i efikasne udare“ po pozicijama DAEŠ-a. Pritom, snage NATO-a koje imaju 180 vojnih aviona uništavaju svakodnevno samo 20 meta.\nRusija u Siriji koristi najsavremeniju tehniku: npr, Moskva je poslala u Latakiju četiri aviona Su-35, koji prema procenama eksperata, prevazilaze većinu zapadnih aviona.\nEU pliva u mlijeku, tanak izvoz iz BiH


Civilno društvo u borbi protiv korupcije – iskustva iz „stare“ Evrope - European Western Balkans\nAutor EWB 05. 11. 2019. 06. 11. 2019.\nKonferencija "Prevencija i borba protiv korupcije”; Foto: European Western Balkans\nBEOGRAD – Da postoje brojni izazovi OCD u borbi protiv korupcije, ne samo u Srbiji već u starim članicama Evropske unije ali da se stalno iznalaze nova rešenja za prevenciju i borbu, moglo se čuti na panelu o ulozi civilnog društva u sprečavanju korupcije, a podeljena su iskustva iz Francuske, Slovenije, Slovačke i Srbije.\nPanel diskusija je organizovana u okviru međunarodne konferencije “Prevencija i borba protiv korupcije”, koja je održana od 3. do 5. novembra 2019. godine u organizaciji Ministarstva pravde, a pod pokroviteljstvom Predsednika Republike Srbije i uz finansijsku podršku Evropske unije.\nU diskusiji su učestvovali Nemanja Nenadić iz Transparentnosti Srbije u svojstvu moderatora, Fransis Valerijan iz Transparency International Francuske, Simona Habič, nezavisni ekspert i bivša predsednica Transparency International Slovenije i Zuzana Petkova, direktorka Fondacije „Zaustavimo korupciju“.\n“Za postojanje monitoringa neophodan je delotvoran pristup inormacijama”\nNemanja Nenadić je upoznao učesnike sa pravnim okvirom za osnivanje i rad organizacija civilnog društva u Srbiji i njihovom ulogom u monitoringu, javnom zagovaranju, a istakao je i značaj medija u borbi protiv korupcije.\n“Da bi postojao delotvoran monitoring potreban je delotvoran pristup informacijama i tu je značajna dosledna primena zakona iz ove oblasti “, rekao je Nenadić. On je istakao da određena istraživanja ne mogu biti obavljenja u punom obimu bez poštovanja zakona koji uređuje ovu oblast, a kao primer je naveo istraživanje o primeni Zakona o javnim preduzećima.\n„Dokumentaciju za ovo istraživanje je trebalo da dobijemo od samih javnih preduzeća, jer se tu vidi da li su vođeni razgovori sa kandidatima i da li se postupalo u skladu sa svim procedurama“, naveo je Nenadić i dodao da pravo na slobodan pristup informacijama često nije poštovano u praksi.\nŠto se tiče javnog zagovaranja, Nenadić je istakao važnost dvosmernosti komunikacije i spremnosti javnih vlasti da razmatraju predloge koji dolaze od strane građana i civilnog društva.\n„Ovde nema zakonske obaveze za razmatranje predloga, osim ako predlozi nisu formalno upućeni tokom javne rasprave. Međutim, u praksi ima mnogo situacija gde rasprave nisu održane ili izveštaji sa rasprava nisu potpuni“, rekao je Nenadić.\nOn je naglasio i važnu ulogu medija, s obzirom na to da ukoliko nema medija koju su spremni da govore o slučajevima korupcije, šansa da ovakve informacije dođu do građana su jako male.\nGovoreći o istorijskom iskustvu Francuske u borbi protiv korupcije i evoluciji politika u ovoj oblasti ali i doprinos koji su organizacije civilnog društva dale kako bi se stanje unapredilo, Fransoa Valerijan je istakao da je Francuska prošla dug razvojni put u prethodnih 40 godina.\n„Ako se vratimo u osamdesete godine prošlog veka, korupcija u Francuskoj je bila raširena. Postojala je ustaljena praksa da su privatne kompanije finansirale političke kampanje i davale poklone političarima, a za uzvrat su dobijali javne ugovore“, rekao je Fransis Valerijan.\nValerijan je dodao i da je prvi korak ka smanjenju korupcije na visokom nivou bilo to što je uvedeno ograničenje i kontrola na sredstvima koja se troše u političkim kampanjama.\nOn je objasnio da Francuska istorija borbe protiv korupcije obiluje brojnim aferama do današnjeg dana. Kao primere naveo je „Karači“ aferu početkom 2000. godina, zatim postupak koji se vodi protiv bivšeg predsednika Nikole Sarkozija za potrošnju sredstava preko dozvoljene granice u sklopu političke kampanje 2012. godine, zatvorsku kaznu za ministra finansija Žeroma Kaizaka u administraciji Fransoa Olanda, za poresku utaju 2016. godine.\nZnačajan postupak koji se vodi protiv bivšeg premijera i predsedničkog kandidata Fransoa Fijona zbog optužbi da je supruzi i deci tokom dugog vremenskog perioda osiguravao nepostojeće poslove u Parlamentu Francuske.\n„Korupcija je osamdesetih i devedesetih godina bila izražena u javnom sektoru, međutim danas glavni izazovi dolazi iz privatnog sektora“, naglasio je Valerijan.\nZbog toga je 2017. stupio na snagu zakon SAPIN II, koji je donet posle opsežne javne rasprave, a predviđa da kompanije moraju da uspostave anti-korupcijske programe kako bi identifikovale i izbegle korupcijske rizike.\n„Ovim zakonom je kreiran i registar lobista koji nastoje da utiču na akte zakonodavne i izvršne vlasti, a svi sastanci sa lobistima moraju biti registrovani. Ovim zakonom u lobiste nisu uvršteni sindikati i verske zajednice“, napomenuo je Valerijan.\nKao izazove za civilno društvo u predstojećem periodu naveo je implementaciju pomenutog zakona, jačanje istražnih i pravosudnih resursa, otkrivanje ilegalnih prihoda političara i uspostavljanje javnog registra političara koji su stvarni vlasnici kompanija, što je i obaveza Francuske da učini do 2020. godine u skladu sa evropskom direktivom.\nZa borbu protiv korupcije neophodna saradnja svih segementa društva\nSimona Habič, nezavisni ekspert i bivša predsednica Transparency Slovenia, istakla je da je korupcija fenomen koji postoji u svim zemljama sveta, a da svuda ima različitu forme osvrnuvši se na probleme sa kojima se suočava civilno društvo u Sloveniji u borbi protiv korupcije.\n„Pre naše organizacije nije bilo OCD koje su se bavile borbom protiv korupcije. U Sloveniji postoji problem što se najveći broj OCD finansira iz državnog budžeta i na taj način oni predstavljaju produžetak Vlade, što je Transparency International Slovenia želela da izbegne“, istakla je Habič.\nOna je dodala da je za OCD veoma važno da ostvaruju saradnju sa različitim segmentima društva – političarima, uzbunjivačima, privatnim sektorom, medijima, drugim OCD.\n„Primer dobre prakse predstavlja i potpisivanje memoranduma o saradnji OCD sa institucijama koje se bave sličnim aktivnostima, kao što su anti-korupcijska tela“, zaključila je Habič.\nOna je rekla i da je jako važno da se sarađuje sa IT sektorom na izradi alata kojim se mogu dobijati informacije važne za prevenciju korupcije, kao što je softver za monitoring poslaničkih aktivnosti koji trenutno postoji u Sloveniji.\nZuzana Petkova je predstavila rad fondacije „Zaustavimo korupciju“ koji se tiče promene zakonodavstva, zaštite uzbunjivača, kontrole javnog prihoda i podizanje svesti o problemu korupcije u društvu.\n„Za borbu protiv korupcije, veoma je važno da organizacije civilnog društva izgrade mrežu i izvan prestonice države“ rekla je Petkova.\nDa prostor za slobodno delovanje istraživačkih novinara koji se bave korupcijom nije ni malo lak, čak ni u jednom zemlji Evropske unije kakva je Slovačka, svedoči ubistvo Jana Kucijaka, novinara koji je istraživao slučajeve korupcije i utaje poreza i njegove verenice Martine Kušnjirove 2018. godine.\n„Za njegovo ubistvo je optužen je poznati biznismen o kome je Kucijak pisao, blizak krugovima vladajuće partije Smer, sudija i vrha policije“, istakla je ona.\nReakcije vlasti na proteste građana povodom ubistva bile su takve da je premijer optužio Džordža Soroša za širenje propagande i pretio ukidanjem finansiranja za OCD, objasnila je Petkova.\nOna je dodala da ono što je pozitivno iz ovog slučaja jeste da je pažnja javnosti skrenuta na veze političara i kriminalnih krugova, da su brojni ministri podneli ostavke, ali i da su uvedena ili se razmatraju brojne promene u radu policije i pravosuđa.\n„Promenjena su pravila za izbor šefa policije, koja su sada znatno transparentnija, a u toku je i promena postupka izbora javnih tužioca, kako bi se smanjio uticaj izvršne vlasti, i formiranje nezavisne institucije za zaštitu uzbunjivača“, rekla je ona.\nPetkova je zaključila i da je poverenje građana u OCD u Slovačkoj veće u odnosu na nepoverenje, prema poslednjim istraživanjima.\nborba protiv korupcijeMinistarstvo pravde SrbijeNemanja NenadićSimona HabičZuzana Petkova


Usledilo je sklapanje Briselskog sporazuma sa Prištinom u aprilu 2013, pa formalno otvaranje pregovora o članstvu u januaru 2014. Da bi postala članica, Srbija mora da otvori i zatvori svih 35 pregovaračkih poglavlja. Međutim, u narednih sedam godina, otvoreno je samo 18, a zatvorena samo dva.U međuvremenu, došlo je do nazadovanja u ključnim oblastima.\nEkonomska, dužnička, migrantska kriza, Bregzit, ali i trenutni sukob oko osnovnih vrednosti među članicama Unije doveli su do toga da Brisel i države članice prema svom obećanju iz Soluna i evropskoj perspektivi regiona postanu i skeptičnije i opreznije.„Evropa je prolazila od jedne krize ka drugoj, proširenje se sklanjalo sa stola. Sad mislim da više niko apsolutno ne pominje proširenje kao reč. To nije pravedno. Zašto mi snosimo posledice prethodnih loših odluka o proširenju?“, rekla je za film Suzana Grubješić.


Vučić: Austrija podržava kompromisno rešenje – Va1.info\nNaslovna/Vesti/Vučić: Austrija podržava kompromisno rešenje\nPredsednik Srbije Aleksandar Vučić izjavio je danas da Austrija podržava svako rešenje kosovskog pitanja do kojeg bi došle srpska i albanska strana.\nVučić je na zajedničkoj konferenciji sa austrijskim kancelarom Sebastijanom Kurcom u Beogradu rekao da je Austrija priznala nezavisnost Kosova pre 10 godina, ali da je zahvalan austrijskom kancelaru na činjenici da Austrija podržava svako kompromisno rešenje.\n„Spremni smo da se borimo za budućnost, ali za nas je važno da Srbija ne sme da bude ponižena, da albanska strana dobije sve. Ako je neko sprema da do takvih rešenja dođe, uvek će imati partnera za razgovor“, rekao je Vučić.\nOn je naveo da je pokušaj pronalaženja kompromisnog rešenja sa Albancima od vitalnog značaja za Srbiju, iako to, kako je naveo, mali broj ljudi podržava.\nU tom smislu, izneo je podatke istraživanja Demostata, po kojem je se više od 60 odsto građana protivi dogovoru i bilo kakvom obavezujućem sporazumu sa Albancima.\n„Tako i 2014, 2015. godine niko nije bio za teške reforme, ali danas pretpostavljam da bismo imali podršku 70 odsto ljudi“, naveo je Vučić.\n„Suština je u onome što ćemo doneti građanima, ali je to simbol našeg napretka ka EU i podrške Austrije, koja je predsedavajuća EU“, rekao je Vučić.\nVučić i Kurc su razgovarali i o bilateralnim odnosima Srbije i Austrije koji su, naveo je predsednik, dobri na političkom niovu, još bolji na ekonomskom.\nOn je naveo da će prvi put ove godine trgovinska razmena dve zemlje preći milijardu evra, te da će biti još uspešnija u budućnsoti.\nOn je dodao i da su Srbi koji žive u Austriji pravi most između dve zemlje, te podsetio da je Srbija, uz pomoć Austrije, nemačke i Švajcarske, uvela dualno obrazovanje.\nPredsednik Srbije Aleksandar Vučić izjavio je danas da poruke Sulejmana Ugljanina, izrečene nakon pobede na izborima za nacionalni savet Bošnjaka, ne treba nikoga da brinu jer predstavljaju „samo puste želje neodgovornih političara“.\nVučić je na konferenciji za novinare, upitan da prokomentariše Ugljajinovu izjavu da je Srbija „fašistička tvorevina“, rekao da je javnost već navikla na njegove uvrede na račun sopstvene države, te da je davao i mnogo opasnije izjave od te.\n„Te tvrdnje i uvrede na račun sopstvene države, to smo naučili… Bilo je tu i drugih stvari koje su problematičnije“, rekao je Vučić.\nOn je dodao da niko ne treba da bude zabrinut, jer to neće stvoriti probleme za Srbiju.\n„To su puste želje neodgovornih političara i ništa više“, rekao je Vučić i dodao da se država brine o tom delu zemlje, te najavio da će uskoro otvoriti radove na putu Novi Pazar – Tutin.\nVučić nije želeo da komentariše izjavu izabranog hrvatskog člana Predsedništva BiH Željka Komšića da Srbija treba da zna da je granica sa BiH na Drini, te hrvatske predsednice Kolinde Grabar Kitarović i pojedinih hrvatskih istoričara da su Srbi počinili zločine nad Hrvatima.\n„Pokušaćemo da gradimo dobre odnose. Neki drugi su problemi bili u njihovim izjavama, ali nemam snage niti mislim da ima potrebe da bilo kome odgovaramo. Neretko ljudi o sebi govore mnogo više nego o onima o kojima bi imali nešto da kažu“, rekao je Vučić.\nVučić: Hoćete da Srbija ne bude predstavljena u Parizu?\nVučih je, na konferenciji za medije sa austrijskim kancelarom Sebastijanom Kurcom, upitao da li Srbija, zbog kosovske zastave u crkvi Notr Dam, treba sebe da izoluje.\n„Nikome od nas nije prijatno, ali morate da razumete da se priznanje desilo pre deset godina. Kako je to ođednom postalo tema? Tako je i u Beču, Parizu, Londonu, Berlinu, Rimu…Nigde da ne idem? Da li treba sebe da izolujem? Kažite mi šta hocete? Samo nemojte da tražite ono što vam se u jednom trenutku učini kako ćemo nekome majku majčinu, a sutradan da mi kukate kako nismo uspeli u poboljšanju našeg životnog standarda…“, rekao je Vučić.\nPredsednik je upitao: „Hoćete da Srbija ne bude predstavljena u Parizu?“ odnosno zemlja koja je najviše propatila tokom Prvog svetskog rata, koja je izgubila 28 odsto svog stanovništva ili 1.247.000 ljudi.\n„Da ne budemo predstavljeni tamo? Da tamo bude predstavljen Tači, kao predsednik Kosova, a da Srbija ne bude predstavljena. Kažite mi ako je to nečija želja ili ideja, kažite mi šta hoćete od Srbije. Šta hoće svi ti političari? Da Sebastijan razume, svi iz opozicije i dobar deo javnosti traže da ja ne idem u Pariz zbog te zastave“, rekao je Vučić.\n„Ni meni se ne sviđa i reći ću Makronu da mi se ne svijda, a je“l to razlog da ne razgovaramo sa Makronom, Putinom, Trampom i ako treba sa Tačijem. Šta je smisao svih tih koji to traže, da ne razgovramo ni sa kim, da zatvorimo Srbiju, da ne trgujemo ni sa kim, jer smo stalno uvređeni“, zapitao je Vučić.\nKaže da postoje različite politike, a da Srbija ne može da glumi „uvređenu mladu“, već da gleda kako da ide napred i da se razvija.\n„A da li ću ja da kažem, nažalost, neretko sam jedini koji sme bilo šta da kaže strancima, za razliku od svih tih junaka koji se junače po domaćoj štampi, a kada odu u neku amasadu manji su od makovog zrna“, rekao je Vučić.\nAustrijski kancelar Sebastijan Kurc izrazio je danas uverenje da je moguće doći do rešenja kosovskog pitanja u dijalogu Beograda i Prištine i naglasio da je stav austrijske vlade da treba podržati svaki sporazum koji vodi ka dugoročnom rešenju.\nKurc je, na zajedničkoj konferenciji za novinare sa predsednikom Aleksandrom Vučićem, rekao da zvaničan Beč smatram da, ako se dođe do sporazuma koji dugoročno može da obezbedi mir, neće stati na put tom dogovoru.\n„Mi ćemo ga podržati. To je stav Vlade. Kako se meni čini, to je i većinski stav u EU. Ne može biti zadatak EU da u ovako ključnom procesu bude smetnja, već mora biti podrška. Ali smo svesni toga da je dug put do zajedničkog sporazuma“, odgovorio je Kurc na pitanje koja je crvena linija za Beč u postizanju dogovora Beograda i Prištine, u vezi inicijativa za korekcijama granica.\nApelovao je na stanovništvo da podrži sve političare koji žele da se upuste u taj put.\nPrema njegovim rečima, postoji jedinstvena prilika da se problem reši i istorija ostavi iza nas.\nKurc je podsetio da je pristup EU moguće realizovati samo ukoliko dođe do rešenja kosovskog pitanja.\n„To je osnovni preduslov. Sasvim je presudno da se taj dijalog uspešno okonča. Bitni su nam miran suživot, da prošlost ostane prošlost, i da ovaj region bude stabilan i miran“, kazao je on.\nKurc je izrazio nadu da je takav uspeh moguć, a kao prijatelj regiona, kako je kazao, ubeđen je da Zapadni Balkan zaslužuje da postane deo EU.\n„Kao uvereni Evropljanin, EU će biti potpuna tek kada države Zapadnog Balkana bude njen deo“, podvukao je on.\n„Zajedničko je stremljenje da u ovoj polovini godine budu otvorena dodatna poglavlja u pristupnim pregovorima sa Srbijom“, rekao je on.\n„Čestitao sam predsedniku Vučiću na razvoju Srbije. Privredni rast od više od četiri odsto je veoma impresivan rezultat za Srbiju, i to je nešto što bi i mi i druge zemlje u EU želeli da imaju kod sebe“, kazao je on, navodeći da su osnova toga bile teške reforme koje je Vučić pokrenuo 2014.godine.\nKurc je podsetio da Austrija i Srbija imaju prijateljske odnose, dobru saradnju, a da postoji i posebna ljudska povezanost, jer u Austriji živi više stotina hiljada Srba i Austrijanaca srpskog porekla, koji su most između dve zemlje.\nOn je podsetio da su i brojna austrijska preduzeća aktivna u Srbiji, da je 400 kompanija iz Austrije stvorilo oko 20.000 radnih mesta u Srbiji.\nKurc: Značajna podrška ZB u sprečavanju migracija\nAustrijski kancelar Sebastijan Kurc istakao je danas u Beogradu da su zemlje Zapadnog Balkana pružile veliku podršku u borbi protiv ilegalne migracije i trgovine ljudima.\nKurc je zahvalio predsedniku Srbije Aleksandru Vučiću, ali i svim ostalim u regionu, na podršci u zaustavljanju ilegalnih migracija.\nOn je, odgovarajući na pitanje o istupanju Austrije iz Sporazuma UN o migraciji, ukazao da je 2015. u Austriju došlo milion ljudi, od kojih je 900.000 podnelo zahtev za azil, dok su Sjedinjene Američke Države, koja je znatno veća od Austrije, u istom periodu imale 70.000 zahteva za azil.\n„To je bilo veliki izazov za našu zemlju i za celu EU“, podvukao je Kruc na zajedničkoj konferenciji za novinare sa predsednikom Aleksandrom Vučićem.\nKaže da su za vreme migrantske krize zemlje Zapadnog Balkana u velikoj meri podržale EU da se izbori sa ilegalnim migracijama i trgovinom ljudi.\n„Govoreći kao predsedavajući Savetom EU, borba protiv trgovine ljudima i ilegalnih migracija je veoma pouzdana sa partnerima Zapadnog Balkana“, zaključio je Kurc.\nPredsednik Srbije Aleksandar Vučić sastao se danas sa austrijskim kancelarom Sebastijanom Kurcom, a glavna tema razgovora biće bilateralni odnosi, dijalog Beograda i Prištine, kao i približavanje EU, kojom Austrija predsedava do kraja godine.\nKurc danas boravi u poseti Beogradu, gde će razgovarati i sa premijerkom Anom Brnabić.\nPre nekoliko nedelja predsednik Austrije Aleksander van der Belen je posetio Beograd, na poziv srpskog kolege Vučića, a sredinom ovog meseca planirana je i poseta predsednika austrijskog parlamenta Volfganga Sobotke Srbiji.\nZvezdin trijumf za istoriju, Pavkov srušio Liverpul


22 inovativna leka o trošku RFZO\nUpravni odbor RFZO usvojio je predlog Centralne komisije za lekove da se na listu lekova o trošku RFZO uvrste 22 inovativna leka.Na listi će se naći osam vrsta lekova iz oblasti pedijatrije, četiri za transplantaciju, četiri za hematologiju (bolesti krvi), šest za lečenje malignih tumora.\nU Republičkom fondu za zdravstveno osiguranje je rečeno da će 17 lekova uvrstiti na listu uz zaključivanje posebnih ugovora sa 11 farmaceutskih kompanija, a preostalih pet lekova namenjenih lečenju dece po postupku koji ne podrazumeva zaključivanje posebnih ugovora.\nPosle odluke UO RFZO, po proceduri, sledi potpisuje posebnog ugovora direktora RFZO sa 11 farmaceutskih kompanija za 17 inovativnih lekova koji će se izdavati o trošku osiguranja.\nNakon toga sledi postupak njihovog uključivanja na listu, a time se znatno popravlja dostupnost inovativnih, inače jako skupih lekova, pacijentima u Srbiji.\n"Posebnim ugovorima i pregovaranjem koje je posebna komisija intenzivno vodila ove nedelje omogućeno je da se za sredstva od oko 996,5 miliona dinara opredeljenih za lekove, na listu uključi daleko veći broj inovativnih lekova, nego što bi to bilo moguće da se išlo klasičnim putem obezbeđivanja lekova za listu", naglašavaju u RFZO.\nNa spisku prioritetnih lekova koji je predložila Centralna komisija za lekove sastavljena od 11 stručnjaka, prvobitno je bilo 28 preparata, za koje u Srbiji postoji 18 nosilaca dozvole, ali nisu svi oni bili zainteresovani za zaključivanje posebnih ugovora sa RFZO.\nU predviđenom roku 12 farmaceutskih kompanija koje su nosioci dozvola za prioritetne lekove dostavilo je RFZO svoje ponude za zaključenje posebnih ugovora, i to za 22 prioritetna leka.\nCentralna komisija za lekove je potom donela odluku da se na listu stave 22 inovativna leka, a da se za tri leka sa spiska prioritetnih lekova, uključivanje na listu odloži dok se za to ne stvore finansijski uslovi.\nPoslednji put, inovativni lekovi su stavljeni na listu 2012. godine, i to njih pet.\nInovatiovni lekovi su potpuno nove, patentom zaštićene farmakološke formule koje sadrže aktivnu supstancu koja do njegove proizvodnje nikada nije korišćena u humanoj medicini, ili pak sadrži novu kombinaciju aktivnih supstanci, koje se u medicini pojedinačno koriste ili su se koristile, ali nikada u takvoj kombinaciji.


PETROVIĆ - Grad Trebinje zahvalan agenciji TIKA za rekonstrukciju Kulturnog centra | Trebinje Live\nPETROVIĆ - Grad Trebinje zahvalan agenciji TIKA za rekonstrukciju Kulturnog centra\nGradonačelnik Trebinja Lukа Petrović sastao se danas sa ambasadorom Republike Turske u BiH Haldunom Kočom, a tema razgovora bila je rekonstrukcija Kulturnog centra za koju je Turska razvojna agencija /TIKA/ obezbijedila oko 1.7000.000 evra.\nZahvaljujući sredstvima TIKE, Kulturni centar je u potpunosti rekonstruisan, modernizovan i opremljen savremenom tehnologijom, istakao je Petrović, dodajući da mu je veoma drago što je turska delegacija posjetila Trebinja.\n"Ovom obnovom u Trebinju će dodatno biti poboljšan kulturni i društveni život i zbog toga smo zahvalni ambasadoru Koči i agenciji TIKA", rekao je Petrović.\nVišemilionska investicija koja je realizovana u Trebinju, kao i druge širom BiH, predstavljaju otvorenu politiku turske države, istakao je ambasador Koča.\n"Imali smo želju da kroz konkretno ulaganje učinimo nešto što je u opštem interesu svih građana Trebinja", dodao je Koča.\nU turskoj delagaciji bio je i direktor TIKA u BiH Omer Faruk Alimci.\nGradonačelnik Petrović sastao se juče i sa šefom delagacije USAIDA-a Piterom Dafijem, sa kojim je razgovarao o mogućnosti provođenja projekata u našem gradu, ističuči da je Trebinje već uključeno u poljoprivredni projekat FARMA 2, koji se već realizuje u saradnji sa švedskom fondacijom SIDA.\nU posjeti Petroviću bio je i direktor kompanije "Global trej" iz Grče Nik Karas, kome su predstavljene mogućnosti investiranja u Trebinje, posebno u turizam, kao jednu od važnih privrednih grana našeg grada.


Slučaj Novosađanina Đukanovića - Pravosuđe - Nedeljnik Vreme\nPrvo je 16. juna u Novom Sadu, posle višemesečne akcije i praćenja, policija uhapsila Ivu Đukanovića (48). U njegovom stanu i garaži i "štekovima" na različitim lokacijama pronađeno je: tri kilograma TNT eksploziva, 2,5 kilograma pentrit eksploziva, četiri improvizovane naprave TNT od po 200 grama, sporogoreći štapin sa detonatorskim kapislama broj osam i četiri detonatorske kapisle broj osam, pet paketa prigušivača sa hemijskom improvizacijom pištolja kalibra dva, šest kompleta po 10 "pištolja olovki", satni mehanizam vojnoformacijski sa oznakom SU – 24CC-M-83, devet komada električnih detonatorskih kapisli sa žicom, više prigušivača, tri lasera za pištolj CZ 99, pet okvira za pištolj marke "škorpion", pištolj marke "broving" model CZ 83, pištolj marke CZ model 70, pištolj P-38, jedan pištolj sa prigušivačem model 991, kalibra šest milimetara, kao i više metaka za to oružje, rezervnih delova, štapina, okvira, lasera i druge prateće opreme.\nĐukanovića je sud posle policijskog zadržavanja od 48 sati pustio da se brani sa slobode. Prema izvoru "Blica", navodno je "sudija procenila da nema opasnosti od uticaja na svedoke, kao ni opasnosti od bekstva, te je dozvolila osumnjičenom da se brani sa slobode". Prema podacima do kojih je došao ovaj list, Đukanović je u istrazi objasnio da je deo naoružanja nasledio od pokojnog oca, ali da mu je deo nađen u garaži podmetnuo zet, sestrin muž, sa kojim nije u dobrim odnosima. Navodno je i sam bio iznenađen onim što su policajci pronašli.\nIvo je, inače, suprug Tanje Đukanović, savetnice za međunarodne odnose predsednika Izvršnog veća AP Vojvodine Bojana Pajtića (koja je 23. juna podnela ostavku na tu funkciju), i bivši pripadnik Jedinice za specijalne operacije. Zbog vrste eksploziva koji je kod njega pronađen (i zbog kog je već hapšen pre nekoliko godina) i poznanstva sa Željkom Milovanovićem, jednim od osumnjičenih za ubistvo Pukanića, Đukanovića vezuju i za taj slučaj. Ivo Đukanović je bio i poslanik SPO-a u prvom sazivu Skupštine Srbije do 1992. godine.\nMinistar unutrašnjih poslova Ivica Dačić, pet dana po hapšenju, izjavio je da je za MUP "veoma iznenađujuća" vest da Ivi Đukanoviću nije određen pritvor, iako je kod njega pronađena velika količina oružja i eksploziva. "Sigurno da to nije delo za koje se neko može braniti sa slobode, ali ne želimo da se mešamo u rad pravosudnih organa", rekao je Dačić. On je još napomenuo da Đukanović nije povezan sa ubistvom Ive Pukanića niti novosadskim samitom predsednika država Centralne Evrope, koji je bio u toku. Istog dana je Đukanović ponovo uhapšen – posle višečasovne policijske potrage, sam se predao.


BiH: Nastavlja se saga o "mirnom raspadu države"\nAmbasada Ruske Federacije u BiH saopštila je da se njen predstavnik nije složio sa zajedničkom deklaracijom Upravnog odbora Saveta za implementaciju mira u kojoj je najoštrije osuđena ideja o “mirnom raspadu BiH”, jer je “tendenciozno kriviti samo jednu stranu”.\nU saopštenju za štampu objavljenom nakon zasedanja Saveta za implementaciju mira, ambasada je istakla da smatra tendencioznim optuživanje samo jedne strane u uslovima kada je situacija eskalirala zbog uvredljivih i huškačkih izjava druge strane.\n“U uslovima burne diskusije izazvane spoljnim faktorom, sve strane su preduzele neadekvatne korake. Smatramo da je tendenciozno optuživati samo jednu stranu, pogotovo što je situacija eskalirala, između ostalog, u kontekstu uvredljivih izjava druge strane. To nije najvažnije“, rekla je ambasada Ruske Federacije.\nDodaje se da Upravni odbor PIC-a mora striktno poštovati slovo Dejtonskog mirovnog sporazuma.\n“Po ko zna koji put primetili smo pokušaje svesnog iskrivljenja teksta Sporazuma. Jasan primer za to je definicija da “BiH uključuje dva entiteta”, iako tačka 3 člana 1 Ustava jasno kaže da se “BiH sastoji od dva entiteta”. Ovo nije samo semantička razlika”, rekla je ruska ambasada.\nPrincipijelni stav ruske ambasade je da BiH sama određuje svoje spoljnopolitičke prioritete.\n“Sfera nadležnosti Upravnog odbora PIC-a su isključivo pitanja Opšteg okvirnog sporazuma za mir. Stoga tema evroatlantskih integracija ne bi trebalo da se odražava u izjavama Upravnog odbora PIC-a. To je posao drugih međunarodnih organizacija strukture u BiH“, navodi se u saopštenju.\nRuska Federacija naglašava da se zalaže za suverenitet i teritorijalni integritet BiH i istovremeno veruje da su konstitutivni narodi BiH, građani države koji sami moraju odlučivati o svojoj sudbini bez spoljnog uticaja.\n„To se može postići otvorenim dijalogom zasnovanim na međusobnom poštovanju“, rekla je ruska ambasada u izjavi povodom izjave Upravnog odbora PIK-a.\nPredsedavajući Predsedništva BiH i najveći zagovornik „mirnog raspada BiH“ Milorad Dodik rekao je da stavovi SB PIC-a „i dalje služe i favorizuju politike bošnjačkih političkih predstavnika, od kojih smo pre neki dan čuli da nismo samo stanovnici manje Entitet BiH, nego da smo genocidni“.\nDodik je rekao da Republika Srpska zadržava pravo da razgovara o budućnosti BiH, ali ne sa članovima SB PIC-a, već sa Federacijom Bosne i Hercegovine i druga dva naroda, koji su konstitutivni prema Ustavu BiH.\n„Ustav BiH to garantuje, jer smo kao RS potpisnik Dejtonskog mirovnog sporazuma i potpisnik Aneksa 4 tog sporazuma, koji je Ustav BiH, ali i svih ostalih aneksa, uključujući Aneks 10“, tvrdi Dodik.\nIzjavio je da „SB PIC kontinuirano koristi neistine, pokušavajući da održi iluziju o BiH, zanemarujući činjenice“.\n„Jedna od ovih činjenica je da su entiteti postojali i pre Dejtona, o čemu svedoče ženevski i njujorški principi, koji su prethodili Dejtonskoj mirovnoj konferenciji, i deo su preambule Dejtonskog sporazuma. To znači da su entiteti postojali i bili prihvaćeni i pre stvaranja današnje BiH. Iz svega sledi logičan i pravno utemeljen zaključak – ako je nešto postojalo pre dejtonske BiH, može i nakon nje“, rekao je Dodik.


Jeremić: Razgraničenje sa Kosovom bi bilo Rubikon za Vučića - Infobrif\nObjavljeno 24.10.2019. u 15:41 poslednja izmena 24.10.2019. u 15:42\n„Na Rusiji je, naravno, da odluči šta je u njenom najboljem interesu. Po mom mišljenju, način na koji se Rusija odnosi prema Vučiću veoma podseća na odnos Moskve prema predsedniku Crne Gore Milu Đukanoviću pre nego što se Đukanović okrenuo na drugu stranu“, rekao je Jeremić u intervjuu ruskoj televiziji RT.\nJeremić je naveo da bi „razgraničenje“ sa Kosovom bilo Rubikon za Vučića, kao što je referendum o nezavisnosti Crne Gore bio Rubikon za Đukanovića, a kada se Rubikon pređe, „ostaje samo jedan put, koji se završava članstvom u NATO“.\n„Vučić je blizak partner Mila Đukanovića, a Đukanović je u tom odnosu stariji brat. U Crnoj Gori je velika većina građana bila protiv članstva u NATO, ali Đukanović nije pitao narod, nego je odlučio da uvede Crnu Goru u Severnoatlantsku alijansu zarad opstanka na vlasti. Vučić je najbolji Đukanovićev učenik na Balkanu, oni imaju zajedničke savetnike i blisko sarađuju, kako iznad tako i ispod stola“, rekao je Jeremić.\nJeremić je naveo da se Vučić otvoreno zalaže za „razgraničenje“, a da se o tome na visokom nivou razgovaralo i u zgradi UN u Njujorku na sastanku Vučića i državnog sekretara SAD Majka Pompea.\n„Na tom sastanku je sa srpske strane kao savetnik učestvovao i bivši premijer Velike Britanije Toni Bler. Svima je poznata Blerova uloga u događajima iz 1999. godine i on je verovatno najodgovorniji za njih. Blerovi stavovi o Kosovu su jasni, a on učestvuje kao Vučićev savetnik na sastancima najvišeg nivoa. Šta onda možemo da očekujemo od tih sastanaka i nastojanja da se postigne takozvani ‘sporazum veka'“, upitao je Jeremić.\nJeremić je naveo da Vučić veoma agresivno napada svakoga ko kaže da je „razgraničenje“, odnosno faktičko priznanje Kosova kao nezavisne države „smrtni greh“, pa čak kada je reč i o uglednim vladikama Srpske pravoslavne crkve.\n„U slučaju ‘razgraničenja’, većina srpskog stanovništva na Kosovu i Metohiji bi ostala južno od reke Ibar, a i neke od najvećih srpskih svetinja, poput Pećke patrijaršije bi takođe bile u nezavisnoj državi Kosovo“, rekao je Jeremić.\nJeremić je podsetio da u pravoslavnom svetu postoje autokefalne crkve u nezavisnim državama, pa bi nezavisna država Kosovo mogla da odluči da formira svoju pravoslavnu crkvu, koju bi neko mogao prizna.\n„Znamo šta se dogodilo u odnosima Moskve i Vaseljenske patrijaršije u vezi sa Ukrajinom. Uspostavljanje nekakve kosovske pravoslavne crkve koja bi prisvojila srpske svetinje bi bilo katastrofalno za srpski nacionalni identitet, a to bi bila jedna od verovatnijih posledica ‘razgraničenja'“, rekao je Jeremić.\nJeremić je, povodom stanja demokratije i medijskih sloboda u Srbiji, rekao da u poslednje dve godine, od osnivanja Narodne stranke, nijednom nije dobio priliku da se pojavi na Radio-televiziji Srbije.\n„Nisam kročio u zgradu Javnog servisa od osnivanja Narodne stranke. Ovaj intervju fizički dajem iz studija RTS-a. Kada sam danas ušao u zgradu, svi su me gledali i pitali se ‘otkud on’, a ja sam došao da dam intervju za RT. Zahvaljujem se ruskoj televiziji što mi je omogućila da uđem u zgradu RTS-a“, rekao je Jeremić.\nAleksandar VučićKosovoNATORazgraničenjeVuk Jeremić\nAdvokat uzbunjivača: Aleksandar Obradović je zarobljenik


Vesti online / Vesti / Srbija / "Nerealno je što prosvetari traže mesečnu pomoć"\n"Nerealno je što prosvetari traže mesečnu pomoć"\nPomoćnik ministra prosvete Srbije Zoran Kostić kazao je da "nije realan" predlog prosvetnih radnika da obustave štrajk ukoliko im bude isplaćivana jednokratna mesečna pomoć od 4.500 dinara.\nProsvetni radnici tražili jednokratnu mesečnu pomoć od 4.500 dinara i obustaviće štrajk\n"Ja sa svoje strane mogu reći da taj predlog nije realan i oni to znaju, ali ostavimo da o tome ministar s predstavnicima vlade porazgovara, pa će se dati povratna informacija predstavnicima reprezentativnih sindikata", kazao je Kostić, koji je u Jagodini prisustvovao redovnom sastanku načelnika školskih uprava u Srbiji.\nKako je kazao, razgovori predstavnika reprezentativnih sindikata i ministra i njegovih saradnika teku sve vreme.\nPrema rečima Kostića, Ministarstvo prosvete učinilo je dosta toga kako bi se izašlo u susret zahtevima prosvetnih radnika, ali izuzeće od smanjenja plata u javnom sektoru nije moguće ispuniti.\n"Poseban kolektivni ugovor koji ističe 12. januara mi smo usaglasili i on se nalazi u zakonodavstvu i kod ostalih ministarstava da daju svoja mišljenja. Učestvuju u izradi zakona osnovnog sistema obrazovanja, uključeni su u izradu zakona kada su u pitanju platne grupe i platni razredi", rekao je Kostić.\nPrema njegovim rečima, ocene učenicima na polugodištu moraju da budu zaključene bez obzira na to što profesori štrajkuju.\n"Mi radimo do 30. decembra, ima dovoljno vremena do tad, ocene se moraju zaključiti, ne može se ići u tu krajnost da neko bude oštećen", rekao je Kostić.\nProsvetari u Srbiji štrajkuju tražeći da budu izuzeti od smanjenja zarada u javnom sektoru, a danas su ponudili Ministarstvu prosvete da obustave štrajk ako prosvetnim radnicima bude isplaćivana jednokratna mesečna pomoć do 4.500 dinara.\nDRUŠTVO Đaci se raduju: Bez časova u sredu oko 70% škola


Vojne vežbe NATO-a kod norveške obale — signal za Rusiju - 26.06.2018, Sputnik Srbija\nVojne vežbe Severnoatlantske alijanse kod norveške obale i razvoj odnosa Norveške i SAD treba da budu znak za Rusiju, smatra načelnik štaba Ratne mornarice SAD... 26.06.2018, Sputnik Srbija\nrusija, vesti, svet, norveška, nato\n09:35 26.06.2018 (Osveženo: 09:42 26.06.2018)\nNorveška raspoređuje vojsku na granici sa Rusijom, ali ne svoju\n„Oni (Rusija) treba da gledaju na to kao na snažan signal da mi jačamo partnerstvo. Kako promena klime, tako i situacija sa bezbednošću povećala je interesovanje prema severnim regionima“, rekao je Ričardson.\nMinistar odbrane Norveške Frank Beke Jensen naveo je da je upravo situacija sa bezbednošću u regionu dovela do rasta aktivnosti NATO-a u njemu.\n„Pre pet-šest godina sve je bilo mirno, ali sada više nije tako. Ovde ulogu ne igra samo Rusija, jer je situacija neodređena. Zato mi stvaramo novu komandu za Severni Atlantik i izvodimo više vojnih vežbi sa našim saveznicima“, izjavio je on.\n„Rusku stranu ne treba da iznenađuje izvođenje vojnih vežbi sa našim partnerima. Nema razloga da se na to reaguje“, nastavio je Bake Jensen, dodavši da je za „Norvešku važno da Rusija bude predvidljiv sused“.\nU ponedeljak je osam država NATO-a počelo protivbrodske vojne vežbe „Dinamik mongus“ koje će trajati do 6. jula u Severnom moru pored Norveške.


Džez festival u Pančevu\nMajls Dejvis je jednom rekao da u Evropi toliko vole da čuju džez profesionalce da publika tapše čak i kada muzičar greši. Možda je baš to razlog zašto su u Srbiji ne samo Beograd i Niš, već i manji gradovi poput Šapca i Pančeva već godinama domaćini veoma uspešnih džez festivala, a možda jednostavno imamo dobru lokalnu džez scenu i edukovanu publiku. Kako god bilo, u Pančevu je od 5. do 8. novembra održan 18. Jazz Festival, koji je spojio ljubitelje džeza (ne samo iz Pančeva), sa nekim od najboljih džezera na planeti, a naša je kompanije dobila zadatak da se pobrine o celokupnoj tehničkoj realizaciji. Kada se četiri dana festivala pomnože sa po nekoliko koncerata dnevno, dobija se prilično veliki izazov, posebno ako se uzme u obzir renome umetnika koji su nastupali. Ne radi se o tome da imamo tremu ako radimo za nekoga čije albume imamo kod kuće, ali džez zaista nije nimalo lak za realizaciju, budući da i publika i umetnici očekuju da se iz zvučnika čuje upravo ono što je odsvirano i ništa drugo, što baš i nije slučaj sa tipičnim pop koncertima koje najčešće produciramo.\nU Kulturnom centru u Pančevu tokom četiri novembarska dana nastupili su Kurt Eling, The Bad Plus, Geri Barc (svirao daleke 1971. u Srbiji sa baš Majlsom Dejvisom!) i drugi prvoklasni muzičari, uz gostovanja naših mladih nada, kao i fantastične jam session-e za kraj svake večeri. Moto festivala bio je "Sve boje džeza", čime su organizatori želeli da podvuku šarolikost muzičara koje su pozvali, kako starosnu, tako i stilsku. Festival su ulepšali i brojni prateći programi, ali kao što je to uvek slučaj kada se sluša džez, najvažniji je sam zvuk, jer tek ako je zvuk perfektan i atmosfera može biti dobra.\nPSP Elektronik dobro poznaje prostor Centra za kulturu u Pančevu, budući da smo direktno bili uključeni u rekonstrukciju koncertne sale, i ovo je bila divna prilika da se uverimo kako akustika koju smo projektovali funkcioniše u praksi, i to baš kada se traži apsolutno čist zvuk. Na džez koncertima publika je veoma tiha, a ponekad su tihi i i instrumenti, tako da svaki nedostatak kada su u pitanju ozvučenje i akustika sale momentalno postaje evidentan. Budući da posedujemo veliki izbor Coda Audio zvučnika i monitora koji su upravo namenjeni zatvorenim scenama, oni su se prvi nametnuli kao logičan izbor za ovaj festival, međutim, takođe je bilo logično upotrebiti i najveće koncertno ozvučenje u asortimanu, Coda Audio LA8, koje koristimo u kompletu sa pojačalom i procesorima istog proizvođača. Kvalitet, kada je ozvučenje u pitanju, zaista često ide ruku pod ruku sa gabaritima i ova odluka pokazala se kao dobra - naime ovo ozvučenje pružilo je odlične performanse u uslovima džez sesija, a publika je pokazala da ume da ceni i njegovu snagu, koja je kod određenih deonica baš dobro došla. Svetlo je bilo nešto prigušenije nego kod većine drugih nastupa koje produciramo, ali i dalje smo uložili velili trud u planiranje osvetljenja, kako bismo stvorili autentičan džez štimung.\nSve u svemu, Pančevački Džez festival bila je manifestacija baš po našoj meri, a Centar za kulturu ovog grada pokazao je još jednom da je jedna od najambicioznijih ustanova te vrste u Srbiji, dok je pančevačka publika odzivom potvrdila da zaslužuje Centar kakav ima.


REKONSTRUKCIJA: „Crnoj Gori potrebna jaka vlada, i izbori u igri“ – Portal Luca\nREKONSTRUKCIJA: „Crnoj Gori potrebna jaka vlada, i izbori u igri“\nNačin na koji Vlada trenutno funkcioniše nije održiv i potrebno je pronaći rješenje za izlazak iz te sutuacije, ocijenio je lider Demokratske narodne partije (DNP) Milan Knežević i poručio da ne treba isključiti ni vanredne izbore. Lider Nove Andrija Mandić, sa druge strane, kaže da je Crnoj Gori potrebna stabilna i jaka Vlada koja će se obračunati sa organizovanim kriminalom i čiji će prioritet biti popravljanje ekonomske situacije. Lider SNP-a Vladimir Joković kaže da rekonstrukciju treba dogovoriti prije usvajanja budžeta\nKnežević je rekao da je na sastanku sa predsjednikom Vlade Zdravkom Krivokapićem razmatrana parlamentarna kriza i da je upoznao premijera sa stavom Demokratskog fronta i DNP-a da je status kvo neodrživ i da se hitno mora naći rješenje za izlaz iz te situacije.\nOn je rekao da od Krivokapića očekuje da nakon sastanka sa Demokratama i URA-om dostavi u pisanoj formi predlog za izlazak iz trenutne situacije.\n„Ja sam saopštio da su, ukoliko nema dogovora, rješenje i izbori posredstvom međunarodne zajednice i ne vidim tu ništa dramatično i apokaliptično“, kazao je Knežević novinarima nakon sastanka.\nOn je poručio da sporazum od 8. septrembra treba da poštuju svi. Na pitanje o resorirama u Vladi, on je kazao da nijesu razgovarali na tu temu.\nMandić: Nova spremna za dogovor\nLider Nove, Andrija Mandić, rekao je da je u ime njegove iskazao punu spremnost da se dogovorom nađe rješenje koje će zadovoljiti sve pripadnike parlamentarne većine i građane.\nPrema njegovim riječima, prioritet nove Vlade bila bi borba za bolji život, odnosno popravljanje ekonomske situacija u Crnoj Gori.\nMandić je saopštio kako Nova spremna za dogovor „i nakon njega sigurni smo da bi imali odgovoran i hrabar odnos“.\nNa pitanje je li bilo riječi da će rekonstruisana Vlada imati 18 ministarstava i tri potpredsjednika, on je rekao da to ne bi sada trebao da bude temelj za razgovor.\n„Mi moramo prvo da dođemo do zajedničkog stava šta imamo zajedničko, a nakon toga da ss iskristališe kako ta Vlada treba da izgleda. Ishitren korak bi bio da se pređe odmah na priču o ministarstvima“, rekao je Mandić.\nJoković: Rekonstrukciju dogovoriti prije usvajanja budžeta\nParlamentarna većina dogovorila je da aktuelna vlast traje do redovnih parlamentarnih izbora 2024. godine, kazao je lider Socijalističke narodne partije (SNP) Vladimir Joković, navodeći da rekonstrukciju Vlade treba dogovoriti prije usvajanja budžeta.\nJoković je to rekao novinarima nakon razgovora sa premijerom Zdravkom Krivokapićem, koji je danas počeo konsultacije sa predstavnicima parlamentarne većine o rekonstrukciji Vlade.\nOn je kazao da nijesu razgovarali o izgledu rekonstruisane Vlade, navodeći da bi prvo trebalo da se dogovore da li su za rekonstrukciju.


PREDSEDNIČKI KANDIDATI SE IZJASNILI O VOJNOM BUDŽETU\nPosted on March 3, 2022 March 3, 2022 by administrator\nMarkon je sinoć obećao povećanje vojnog budzeta, u kontinuitetu sa zakonom o vojsci (loi deprogrammation militaire), predviđajući povećanje od 3 milijarde evra godišnje do 2023. Ostali kandidati na predsedničkim izborima su se takođe izjasnili po ovom pitanju.\nŽan Lik Melenšon smatra da je potrebno donošenje novog zakona o vojsci “radi vraćanja naše nezavisnosti i adaptacije na klimatske promene”. Fabijen Rusel obećava poboljšanje stanja vojske i demokratskih prava osoblja, bez davanja detalja, dok evroposlanik Janik Žado želi da izradi “novu Belu knjigu za odbranu, kao i novi zakon o vojsci kako bi prilagodili našu odbrambenu strategiju izazovima koje postavljaju klimatske promene i smanjili zavisnost vojske od fosilnih goriva.\nGradonačelnica Pariza An Idalgo zalaže se za povećanje budžeta vojsci. Smatra da Zakon o vojsci za 2019-2025 treba povećati kako bi se više uzele u obzir nove pretnje, pre svega u oblastima svemirske odbrane i sajberbezbednosti. Takođe, zamišlja vraćanja veće spoljne kontrole vojske od strane Parlamenta. Valeri Pekres predlaže izgradnju dva nosača aviona do 2038.godine. Žan Lasal predlaže stvaranje rezervnog korpusa vojske. Nacionalna garda koja bi pojačavala snagu redovne vojske.\nFransoa Aselino suverenistički kandidat zalaže se za povećanje budžeta za odbranu na najmanje 3% BDP-a tokom svog mandata. Takođe želi da sprovede kompletno prekrajanje Bele knjige za odbranu, dajući vojsci odlučujuću ulogu. Konačno, želi da pojača status vojske tako što bi povećao plate i uspostavio mehanizme za integraciju u građanski profesionalni život. S druge strane Nikola Dipon-Anjon isto predlaže povećanje budžeta za odbranu na 2.5% BDP-a, čime bi se omogućila regrutacija dodatnih 40.000 vojnika za vreme njegovog mandata, kao i nadoknada u vojnoj opremi.\nMarin Le Pen obećava povećanja budžeta za odbranu na 55 milijardi evra godišnje do 2027.\ngodine. Erik Zemur zalaže se za povećanje budžeta za odbranu na 60 milijardi evra godišnje do 2025. , a do 2030. čak i do 70 milijardi. Takođe želi da ojača operativnu odbrambenu rezervu i da poveća plate vojnika i rezervista za 20%. Zalaže se za jačanje sredstava i načina delovanja u pomorskim, vazduhoplovnim i svemirskim akcijama, kao i u sajberprostoru, uz jačanje francuskog sektora naoružanja.\nPrevious PostPrevious LA FRANCE INSOUMISE – NEUKROTIVA FRANCUSKA (POBUNJENA FRANCUSKA)\nNext PostNext MARTIN VASAL PODRŽALA MAKRONA


Huligani opet divljali – letele baklje, tuče, policija koristila suzavac i vodene topove /foto, video/\nFrancuski huligani su svoje divljanje iz domaćih okvira preneli i na Evropu pošto je utakmica između Marseja i Galatasaraja u Ligi Evrope bila prekinuta na devet minuta zbog velikih incidenata.\nStadion „Velodrom“ je postao pravo bojno polje tokom utakmice, huligani sa obe strane su se gađali bakljama i pravo je čudo što nema stradalih.Haos je startovao u 37. minutu, stvari su pokušali da smire, sa jedne strane trener Fatih Terim i golman Fernando Muslera, sa druge kapiten Dmitri Paje, ali su huligani nastavili sa divljanjem.Specijalne policijske jedinice za razbijanje demonstracija su poslate na tribine, uspele su da smire huligane i obezbede uslove za nastavak meča.Ipak, tenzije su nastavljene i van granica stadiona pa je policija čak morala da koristi i suzavac kako bi rasterala huligane.Podsetimo, talas huliganskog divljanja u Francuskoj započet je nedavno na utakmici Nice i Marseja, kada je kapiten ekipe Marseja Dmitri Paje pogođen flašicama od strane navijača Nice.Huligani su potom upali na teren, jurili igrače, a utakmica je prekinuta u 75. minutu i nije nastavljena.Navijačima Marseja je zbog divljanja na utakmici protiv Anžera zabranjen pristup mečevima francuskog nacionalnog prvenstva, a očekuje se i da će UEFA imati za njih drastičnu kaznu posle haosa u meču Lige Evrope.\nsport, huligani, liga evrope, fudbal\n© AP Photo / Daniel ColeHaos u Marseju\nStadion „Velodrom“ je postao pravo bojno polje tokom utakmice, huligani sa obe strane su se gađali bakljama i pravo je čudo što nema stradalih.\nHaos je startovao u 37. minutu, stvari su pokušali da smire, sa jedne strane trener Fatih Terim i golman Fernando Muslera, sa druge kapiten Dmitri Paje, ali su huligani nastavili sa divljanjem.\nSpecijalne policijske jedinice za razbijanje demonstracija su poslate na tribine, uspele su da smire huligane i obezbede uslove za nastavak meča.\nIpak, tenzije su nastavljene i van granica stadiona pa je policija čak morala da koristi i suzavac kako bi rasterala huligane.\nHaos u Marseju\nPodsetimo, talas huliganskog divljanja u Francuskoj započet je nedavno na utakmici Nice i Marseja, kada je kapiten ekipe Marseja Dmitri Paje pogođen flašicama od strane navijača Nice.\nFrancuska gubi kontrolu – novi incidenti, haos i tuča: „Ovakve scene...“ /video/\n19 Septembar, 16:21\nHuligani su potom upali na teren, jurili igrače, a utakmica je prekinuta u 75. minutu i nije nastavljena.\nNavijačima Marseja je zbog divljanja na utakmici protiv Anžera zabranjen pristup mečevima francuskog nacionalnog prvenstva, a očekuje se i da će UEFA imati za njih drastičnu kaznu posle haosa u meču Lige Evrope.


Slobodna Hercegovina » RS dobija međunarodno priznanje? Mlada reprezentacija 5. marta igra protiv Udinezea\nMladi fudbaleri Republike Srpske u prijateljskoj utakmici će gostovati prvoligaškoj italijanskoj ekipi Udineze, u UEFA terminu 5. marta.\nOvu vijest za televiziju RTRS potvrdio selektor mlade reprezentacije Branimir Tulić.\nU Fudbalski savez Republike Srpske je stigao poziv Udinezea i saglasnost trenera Frančeska Gvidolina. Ekipa Republike Srpske biće sastavljena od igrača iz klubova Premijer lige BiH, Prve lige Srpske, ali i klubova iz Srbije, Crne Gore i Evrope.\nNaredne sedmice selektor mladog tima Republike Srpske trebalo bi da objelodani imena reprezentativaca koji će odigrati ovaj susret. Meč protiv Udinezea trebalo bi da bude odigran u popodnevnim časovima u srijedu, 5. marta.\nBinić potpisao za Leotar!